**በስመ ፡ አብ ፡ ወወልድ ፡ ወመንፈስ ፡ ቅዱስ ፡ ፩ ፡ አምላክ ፧ ላዕሌሁ ፡ ተወ ከልኩ፡ ወቦቱ ፡ አመንኩ ፡ እስከ ፡ ላዓለመ ፡ ዓለም ፡ አሜን ።**

**1. ድርሳን ፡ ዘደረሰ ፡ ቅዱስ ፡ ዮሐንስ ፡ ኤጲስ ፡ ቆጶስ ፡ ዘአክሱም o ፡ በእንተ ፡ ዕበዩ ፡ ወክብሩ ፡ ላቅዱስ ፡ ይስሓቅ ። ወይቤ ፤ ስምፁ ፡ ወልብዉ ፡ ኦአኀውየ፡ ፍቁራንየ ፡ ዘእነግረክሙ ። ርኢኩ ፡ ብእሲተ ፡ እንዘ ፡ ይዘብጥዋ ፡ ዕራቃ ፡ወእንዘ ፡ ይፀርፉ ፡ ላዕሌሃ ፡ ወላዕለ ፡ እግዝእትነ ፡ ማርያም ፡ እንዘ ፡ ይብሉ፡ በእንተ ፡ ወልዳ ፡ ክርስቶስ ፤ እምብእሲት፡ ኪያሁ ፡ ኢተወልደ ፤ ይብሉ እላ ፡ ኢየአምኑ ፡ በክርስቶስ ወኮንኩ ፡ እንዘ ፡ እረውጽ ፡ ወአኀዝኩ ፡እስዐም ፡ ታሕተ ፡ እገሪሃ ፡ ለይእቲ ፡ ብእሲት ፡ እንዘ ፡ ትብል ፤ እወ ፡ በዝ ፡ አንቀጽ ፡ ወፅአ ፡ ንጉሠ ፡ ሰማያት ፡ ወምድር ። ወሶበ ፡ ትብል ፡ ከመዝ ፡ ወረደ ፡ ላዕሌየ ፡ አስራበ ፡ መንፈስ ፡ ቅዱስ ።**

**2. እነግረክሙ ፡ አነ ፡ ኅዳጠ ፡ ወንስቲተ ፡ በአምጣነ ፡ ሀብት ፡ ዘወሀበኒ፡ እግ ዚእየ 8 ፡ ለበቍዔተ ፡ ነፍስክሙ ፡ ዕበዮ ፡ ወገድሎ ፡ ለዝንቱ ፡ ብእሲ ፡ ጻድቅ ። ወሀሎ ፡ አሐዱ ፡ ብእሲ ፡ ዘስሙ ፡ መስፍያኖስ ፡ ንጉሠ ፡ ሮም ፡ ወስመ ፡ ብእሲቱ ፡ ከፍንግያ ። እስመ ፡ መካን ፡ ይእቲ ፡ ወአልባ ፡ ውሉደ ፡ ወኢ ፡ ምንተኒ ። ወነበሩ ፡ ክልኤሆሙ ፡ እንዘ ፡ የሐዝኑ ፡ ፲ወ፪ ፡ ዓመተ ። ወጻድቃን ፡ እሙንቱ ፡ ወይሁቡ ፡ ምጽዋተ ፡ ለነዳያን ፡ ወለምስኪናን ፡ ወመ ባአ ፡ ለአብያተ : ክርስቲያናት ። ወሖረት ፡ አሐተ ፡ ዕለተ ፡ ከመ ፡ ትትቄረ ብ ፡ ቍርባነ ፡ ወቦአት ፡ ውስተ ፡ ቤተ ፡ ክርስቲያን ፡ ኀበ ፡ ሀሎ ፡ ሥዕሎሙ፡ ለጴጥሮስ ፡ ወለጳውሎስ ፡ ወሥዕላ ፡ እግዝእትነ ማርያም ፡ ወቆመት ፡ ማእከለ ፡ ፫ ፡ ሥዕል ፡ ወሰገደት ፡ ቅድሜሃ ፡ ለማርያም ፡ እንዘ ፡ ትብል ፤ ሀብኒ ፡ ወ ልደ ፡ ዘያሠምረኪ ፡ ወዘያሠምሮ ፡ ለወልድኪ ፡ ወለእመሰ ፡ ኢያሠምሮ ፡ ለወ ልድኪ ፡ ዕዕዊ ፡ ማሕፀንየ ። ወደነነ ፡ ውእቱ ፡ ሥዕል ፡ ከመ ፡ ኦሆ ፡ ዘይ ብል ። ወቀሪባ ቍርባነ ፡ አተወት ፡ ቤታ ። ወእምዝ ፡ ፀንሰት ወወለደት፡** [Page 2] **ወልደ ፡ ወአእኰተቶ ፡ ለእግዚአብሔር ። ወሰመይዎ ፡ ስሞ ፡ ይስሓቅ ፤ ይስሓቅ ፡ ብሂል ፡ ዕንቈ ፡ ባሕርይ ፡ ብሂል ። ወሶበ ፡ ኮነ ፡ ፵ ፡ ዕለት ፡ ወሰ ድዎ ፡ ኀበ ፡ ቤተ ፡ ክርስቲያን ፡ ወገብሩ ፡ ሎቱ ፡ በሕገ ፡ ክርስቲያን ። ወቆ ሙ ፡ ኵሉ ፡ ሕዝብ ፡ ውስተ ፡ ቤተ ፡ ጴጥሮስ ፡ ወጳውሎስ ፡ ወሐቀፎ ፡ ወጾሮ ፡ ሊቀ : ጳጳሳት ፡ ወአቀሞ : ቅድመ ፡ ታቦት ፡ ወባረኮ ፡ ላዕሌሁ ፡ እንዘ ፡ ይብል ፣ አምላከ ፡ አብርሃም ፡ ይስሓቅ፡ ወያዕቆብ ፡ ዘባረኮሙ ፡ ለአበዊነ፡ ቀደምት ቅዱ ሳን ፡ እግዚአብሔር ፡ ይባርክ ፡ ላዕሌከ ። ወሶበ ፡ ባረኮ ፡ ሊቀ : ጳጳሳት ፡ ለሕፃን ሠረቀ ፡ ላዕሌሁ ፡ ብርሃን ፡ ዐቢይ ፡ ዘያበርህ ፡ ከመ ፡ ፀሓይ ፡ ወወርኅ ፡ ወከ ዋክብት ። ወኵሎሙ ፡ እለ ፡ ርእዩ ፡ አንከሩ ፡ ወሰብሕዎ ፡ ለእግዚአብሔር ፡ ወቀሪቦሙ ፡ ቍርባነ ፡ አተዉ ፡ ውስተ ፡ አብያቲሆሙ ። ወንግሥትሰ ፡ አተወት ውስተ ፡ ቤታ ፡ ምስላ ፡ ሕፃን ፡ ወልዳ ፡ ወገብሩ ፡ በእንቲአሁ : በዓለ : ወ ተፈሥሑ ፡ ዐቢየ ፡ ፍሥሓ ። ወሶበ ፡ ኮነ ፡ ፲ወ፪ ፡ ዓመት ፡ ወሰድዎ ፡ ኀበ ፡ መምህር ፡ ወተምህረ፡ ኦሪተ ፡ ወነቢያተ ፡ ወመጻሕፍተ ፡ ሐዋርያት ፡ ወትር ጓሜሆሙ ። ወሤምዎ ፡ ዲያቆነ ። ወዓዲ : መሀርዎ ፡ ሕገ ፡ ወተግሣጻ ፡ ወንዒ ወ ፡ አራዊት ። ወተማከሩ ፡ አቡሁ ፡ ወእሙ ፡ እንዘ ይብሉ ፤ ንሕፂ ፡ ሎቱ ለወልድነ ፡ እንዘ ፡ ሀለውነ ፡ በሕይወትነ፡ ከመ ፡ ንትፈሣሕ ፡ በመርዓሁ ። ወእንዘ ፡ ሀለዉ ፡ በዘከመዝ ፡ ግብር ፡ አስተርአዮ ፡ መልአከ ፡ እግዚአብሔር ፡ ለመስፍያኖስ ፡ በሕልም ፡ ወይቤሎ ፤ ብዙኃነ ፡ ነፍሳተ ፡ ሀለዎ ፡ ያድ ኅን ፧ ወይትሐነጽ ፡ በላዕሌሁ ፡ ዐቢይ ፡ ቤተ ፡ ክርስቲያን ። ወነቂሆ ፡ ንጉሥ ፡ ወሖረ ፡ ኀበ ፡ ብእሲቱ ፡ ወይቤላ 8 ፤ እስመ ፡ በዛቲ ፡ ሌሊት ፡ መጽአ ፡ ኀቤየ መልአከ ፡ እግዚአብሔር ፡ ወይቤለኒ ፡ በእንቲአሁ ፡ ሀለዎ ፡ ይግበር ፡ ተኣ ምረ ወመንክረ ። ወይቤላ ፡ ለንግሥትኒ መልአከ ፡ እግዚአብሔር ፤ መጻእኩ ከመ ፡ አሐውጸኪ ፡ ወሕንጺ ፡ ቤተ ፡ ክርስቲያን ፡ ከመ ፡ አስተፈሥሐኪ ፡በመ ንግሥተ ፡ ሰማያት ።**

**3. ወሶበ ፡ ሞተ ፡ አቡሁ ፡ ተጋብኡ ፡ ዐበይት ፡ ወመኳንንት ፡ ወመሳፍንተ ሮም ፡ ወአኀዝዎ ፡ ለይስሓቅ ፡ እንዘ ፡ ይበኪ ፡ ብካየ ፡ መሪረ ፡ ወአንበርዎ ፡ በመንበረ ፡ መንግሥት ። ወነግሠ ፡ ፯ ፡ ዓመተ ። ወኮነ ፡ በመዋዕሊሁ ፡ ፍ ሥሓ ፡ ወሰላም ። ወእምድኅረዝ ፡ ለአከ ፡ ኀቤሁ ፡ ቅዱስ ፡ ጳንጠሌዎን ዘጾማዕት ፡ እንዘ ፡ ይብል ፤ ኦይስሓቅ ፡ ፍቁርየ ፡ መንግሥትሰ ፡ ዘበምድር ፡** [Page 3] **ኀላፊ ፡ ወመንግሥተ ፡ ሰማያትሰ ፡ ዘኢየኀልፍ ፡ ወመንግሥትሰ ፡ ዘበምድር ፡ የኀልቅ ፡ ወይበሊ ፡ ወመንግሥት ፡ ዘበሰማያት ፡ ኢይበሊ ። ኢሰማዕከኑ ፡ ዘ ይቤ ፡ እግዚእነ ፡ በወንጌል ፡ ሰማይ ፡ ወምድር ፡ የኀልፍ ፡ ወቃልየሰ ፡ ኢየኀል ፍ ። ወካዕበ ፡ ኢሰማዕከኑ ፡ ዘይቤ ፡ ጳውሎስ ፡ በእንተ ፡ ዝንቱ ፡ ዓላም ፤ ኀላፊ ፡ ውእቱ ፡ ወእለኒ ፡ በልዑ ፡ ከመ ፡ ዘኢበልዑ ፡ ወእለኒ ፡ ሰትዩ ፡ ከመ ፡ ዘኢሰትዩ ፡ ወእለኒ ፡ ተደላዉ ፡ ከመ ፡ ዘኢተደለዉ ፡ ወእለኒ ፡ አውሰቡ ፡ ከመ ፡ ዘኢያውሰቡ ፡ እስመ ፡ ኀላፊ ፡ ውእቱ ፡ ንብረተ ፡ ዝንቱ ፡ ዓለም ፡ ኢሰ ማዕከኑ ፡ ኦወልድየ : ይስሓቅ ፡ ዘይቤ ፡ ሉቃስ ፡ ወንጌላዊ ፡ ዘያፈቅር ፡ አቡሁ ፡ ወእሞ ፡ እምኔየ ፡ ኢይክል ፡ ይፀመደኒ ፡ እስመ ፡ ዓለም ፡ ኀላፊ ፡ ውእቱ ወዘሰ ፡ ይገብር ፡ ፈቃዶ ፡ ለእግዚአብሔር ፡ ይነብር ፡ ለዓለም ። ኦወልድየ ይስሓቅ ፡ ኢትርስዕ ፡ ፍቅሮ ፡ ለእግዚአብሔር ። ወሶበ ፡ በጽሐ ፡መልእክት፡ ርእያ ፡ ወአንበባ ፡ ወበከየ ፡ ብካየ ፡ መሪረ ። ወተንሥአ ፡ በሌሊት ፡ ወጸለየ ፡ እንዘ ፡ ይብል ፤ ኦእግዚእየ ፡ ኢየሱስ ፡ ክርስቶስ ፡ እስእለከ ፡ ወአስተበቍዐከ ፡ ከመ : ትስማዕ : ጸሎትየ ፡ ወተወከፍ ፡ ስእለተ ፡ ገብርከ ፡ ይስሓቅ ፡ ወምር ሐኒ ፡ ፍኖተ ፡ ርቱዐ ፡ እንተ ፡ ባቲ ፡ አሐውር ። ወተንሥአ ፡ በሌሊት ፡ እምነ ፡ ማኅደሩ ፡ ወበጽሐ ፡ ኀበ ፡ አንቀጸ ፡ ሚድ ፡ ኆኅተ ፡ መንግሥት ፡ ወወፅአ ወሖረ ፡ በሌሊት ። ወአስተርአዮ ፡ መልአክ ፡ ዘስሙ ፡ ገብርኤል ፡ አርኀወ ሎቱ ፡ ሰረገላ ፡ ወጸላሎ ፡ በክነፊሁ ፡ ብሩሃት ፡ ወጾሮ ፡ ወአብጽሖ ፡ ብሔረ ፡ አክሱም ፡ እምብሔረ፡ ሮም ፡ በ፱፲፡ ዕለት ፡ ተንሢኦ ፡ በንቅወተ ፡ ዶርሆ፡ ወበጽሐ ፡ በ፫ ፡ ሰዓት ። ወበጽሐ ፡ ኀበ ፡ ዴዴሁ ፡ ለአባ ፡ ጳንጠሌዎን ፡ ወ ይቤ ፡ አውሎግሶን ፡ ፫ ፡ ጊዜ ፡ ወወፅአ ፡ ኀቤሁ ፡ ወርእዮ ፡ ወዐተበ ፡ ገጾ በትእምርተ ፡ መስቀል ። ወተራከቡ ፡ ክልኤሆሙ ፡ ወተሳዐሙ : ወተሐቀፉ ፡ በ በይናቲሆሙ ፡ ወበከዩ ፡ ብካየ ፡ መሪረ ። ወአእኰትዎ ፡ ለእግዚአብሔር ፡ ወይ ብሉ ፤ ስብሓት ፡ ለከ ፡ እግዚኦ ፡ ዘአስተጋባእከነ ፡ እምኵለሄ ፡ በብዝኃ ፡ ኂ ሩትከ - ወከማሁ ፡ አስተጋብአነ ፡ እግዚኦ ፡ ምስለ ፡ ኵሎሙ ፡ ቅዱሳኒከ ፡ በመ ንግሥተ ፡ ሰማያት።** [Page 4]

**4. ወሶበ ፡ ሖሩ ፡ ልኡካነ ፡ አባ ፡ ጳንጠሌዎን ፡ ወበጽሑ ፡ በ፲ ፡ አውራኅ ወበ፬ ፡ ዕለት ፡ ወቦኡ ፡ ወነገርዎ ፡ ለብእሴ ፡ እግዚአብሔር ፡ አንከረ ፡ ወተ ደመ ፡ ወይቤሎ ፤ ኦወልድየ ፡ ይስሓቅ ፡ ኢሰማዕከኑ ፡ ዘይቤ ፡ ዳዊት ፡ ነቢይ መንክር ፡ ግብርከ ፡ ወነፍስየ ፡ ትጤይቆ ፡ ጥቀ ፡ ወኢይትኀባእ ፡ እምኔከ ፡ ዘገ በርኩ ፡ በኅቡእ ፡ ወኢአካልየኒ ፡ በመትሕተ ፡ ምድር ፡ ወዘሂ ፡ ገበርኩ ፡ ርእያ ፡ አዕይንቲከ ፡ ወኵሉ ፡ ይጸሐፍ ፡ ውስተ ፡ መጽሐፍከ ። ስማዕ ፡ ወልድየ ፡ ዕበያቲሁ ፡ ለእግዚአብሔር ፡ ዘአስተጋብአነ ፡ እምኵለሄ ፡ ከመ ፡ እንተ ፡ ታስተ ጋብእ ፡ እጐሊሃ ፡ ዶርሆ ፡ ታሕተ ፡ ክነፊሃ ። ወእንዘ ፡ ይትናገሩ ፡ ዕበያቲሁ : ለእግዚአብሔር ፡ ነበሩ ፡ እስከ ፡ ዕለት ።**

**5. ወይቤ ፡ ቅዱስ ፡ ይስሓቅ ፡ ለአባ ፡ ጳንጠሌዎን ፤ አባ ፡ አልብሰኒ ፡ አስኬማ ዘመነኮሳት ። ወይቤሎ ፡ አባ ፡ ጳንጠሌዎን ፡ ለቅዱስ ፡ ይስሓቅ ፤ ትከልኑ ኦወልድየ ፡ አስኬማ ፡ መነኮሳት ። ወይቤሎ ፡ ቅዱስ ፡ ይስሓቅ ፣ እወ ፡ እክል ኦአባ ፤ ኢሰማዕከኑ ፡ ዘይቤ ፡ እግዚእነ ፡ በወንጌል ፤ ዘበኀበ ፡ ሰብእ ፡ ይስእን ወበኀበ ፡ እግዚአብሔርሰ ፡ ኵሉ ፡ ይትከሀል ፤ በከመ ይቤ ጳውሎስ 7፤ መኑ ፡ የኅድገነ ፡ ፍቅሮ ፡ ለክርስቶስ ፡ ሕማምኑ ፡ ዕርቃንኑ ፡ ረኃብኑ ፡ ተሰዶኑ ፡ ሞትኑ ፡ ሕይወትኑ ፡ መጥባሕትኑ ፡ ዘሀሎኑ ፡ ወዘይመጽእኑ ፡ ጸድፍኑ ፡ አ ልቦ ፡ ዘየኀድገነ ፡ ፍቅሮ ፡ ለክርስቶስ ። ወአንሰ ፡ እፈቅድ ፡ ከመ ፡ እርብሖ ፡ ለ ክርስቶስ ፡ ወርቡሕ ፡ ሊተ ። ወሶበ ፡ ሰምዐ ፡ ዘንተ ፡ ነገረ ፡ እምአፉሁ ፡ ለቅ ዱስ ፡ ይስሓቅ ፡ ሰገደ ፡ በገጹ ፡ ወባረኮ ለእግዚአብሔር፡ ወይቤሎ ፡ ለይስሓቅ ፤ ያጽንዐከ ፡ እግዚአብሔር ፡ ውስተ ፡ ገቢረ ፡ ትእዛዛቲሁ ። ወዘንተ ፡ ብሂሎ ፡ ነሥአ አስኬማ ፡ መነኮሳት ፡ ወአልበሶ ፡ ወባረከ ፡ ላዕሌሁ ፡ እንዘ ፡ ይብል ፤ እግዚእነ ፡ ኢየሱስ ፡ ክርስቶስ ፡ ዘባረኮ ፡ ለእንጦንስ : ወረሰዮ ፡ ርእሰ ፡** [Page 5] **መነኮሳት ፡ ይቀድስ ፡ አስኬማከ ። እግዚአብሔር ፡ ዘባረኮሙ ፡ ለአባ ፡ መቃ ርስ ፡ ወለአባ ፡ ሲኖዳ ፡ ይባርክ ፡ አስኬማከ ። ዘወሀቦ ፡ ኤልያስ ፡ ለኤልሳዕ ፡ አመ ፡ የዐርግ ፡ ሰማየ ፡ ወአውረደ ፡ ሎቱ ፡ ሐሜላቶ ፡ ወበውእቱ ፡ ሐሜላቱ ፡ ጸገዎ ፡ ካዕበተ ፡ መንፈስ ፡ ቅዱስ ፡ እስከ ፡ አጋንንተ ፡ ያወፅእ ፡ ወምውታነ ፡ ያነሥእ ፡ ወእለ ፡ ለምጽ ፡ ያነጽሕ ፡ እስከ ፡ ሰማያተ ፡ ያቀውም : ከማሁ ፡ ይቀድስ ፡ አስኬማከ ። እግዚአብሔር ፡ ዘቀደሰ ፡ ክህነቶ ፡ ለመልከ ፡ ጼዴቅ ይቀድስ ፡ ከሀነተከ ። ወነበሩ ፡ ክልኤሆሙ ፡ ፩ ፡ ዓመተ ።**

**6. ወሶበ ፡ ሰምዑ ፡ አኀው ፡ ቅዱሳን ፡ ከመ ፡ ፈለሰ ፡ ቅዱስ ፡ ይስሓቅ ፡ ወኀ ደገ ፡ መንግሥቶ ፡ ወመጽኡ ፡ አኀው ፡ አባ ፡ ሊቃኖስ ፡ እምቍስጥንጥንያ ፡ ወአባ ፡ ይምአታ ፡ እምቆስያት፡ ወአባ ፡ ጽሕማ ፡ እምአንጾኪያ ፡ ወአባ ጉባ ፡ እምቂልቅያ ፡ ወአባ ፡ አፍጼ ፡ እምኢስያ 7 ፡ ወአባ ፡ መጣዕ ፡ እምሮምያ ፡ ወአባ ፡ ዖጽ ፡ እምቂሳርያ ። ወበጽሑ ፡ አበው ፡ ቅዱሳን ፡ ኀበ ፡ ሀለዉ ፡ አባ ጳንጠሌዎን ፡ ወቅዱስ ፡ ይስሓቅ ፡ ወተአምኅዎሙ ፡ በአምኃ ፡ መንፈሳዊት ። ወነበሩ ፡ ውስተ ፡ ፩ ፡ ቤት ፡ በጸሎት ። ወቦ ፡ እምኔሆሙ ፡ ዘይትቀነይ ለሲሳይ ፡ ወቦ ፡ ለዐራዝ ፡ ወቦ ፡ ለነዳያን ፡ ወነበሩ ፡ ከመዝ ፡ መጠነ ፡ ፩ ፡ ዓመት ። ወእንዘ ፡ ይትጋብኡ ፡ ኀበ ፡ ማዕድ ፡ ይወርድ ፡ ዲቤሆሙ ፡ መኃትው ፡ ዘይበርህ ፡ ከመ ፡ ፀሓይ ፡ ወኢይጥዕሙ ፡ እክላ ፡ ዘእንበለ ፡ በሰርክ ፡ ወበ፬ ሰናብት : በዕለተ ፡ ጌናሂ ፡ ወበዕለተ ፡ ልደትሂ ፡ ወበዕለተ ፡ ኤጵፋንያ ወበቃናሂ ፡ ኢይጥዕሙ ፡ እከለ ፡ ዘእንበለ ፡ ሥጋሁ ፡ ወደሙ ፡ ለክርስቶስ ። ወበፋሲካሂ ፡ ወበጰንጠቈስቴሂ ፡ ኢይጥዕሙ ፡ ዘእንበለ ፡ በ፫ ፡ ፍሬ ፡ ወ ይን ።**

**7. ወእንዘ ፡ ሀለዉ ፡ ከመዝ ፡ መጽአ ፡ ኀቤሆሙ ፡ ፩ ፡ መኰንን ፡ ዘአክሱም ወተናገሮሙ ፡ ወይቤሎሙ ፤ ሀሎ ፡ ዐቢይ ፡ ከይሲ ፡ ወንጉሥ ፡ ውእቱ ፡ ለ ብሔረ ፡ ኢትዮጵያ ፡ ወይሰግዱ ፡ ሎቱ ፡ ኵሎሙ ፡ መኳንንት ፡ ወይሁቡ ፡ አ ምኃሁ ፡ ብእሲተ ፡ ድንግለ ፡ ዘሠናይ ፡ ላህያ:ወይገብሩ ፡ ጥምዐታተ ፡ ወስርጐ ታተ ፣ ወደመጽእዋ : ቅድሜሁ ፡ ለውእቱ ፡ ከይሲ ፣ ወየኀድግዋ ፣ ባሕቲታ ። ወይውኅጣ ውእቱ ፡ ከይሲ ። ወነበሩ ፡ ከመዝ ፡ ፲ወ፭ ዓመተ ። ወቆሙ ለውእቱ ፡ከይሲ፡ ፻ወ፸ ፡ በእመት፡ወግድሙ፡፬ ፡ በእመት ፡ ወአስናኒሁ ፡ አሐዱ ፡ እመት ። ወአዕይንቲሁ ፡ ይመስል ፡ ከመ ፡ ነደ ፡ እሳት ፡ ወቀራንብተ ፡ አዕይንቲሁ : ከመ : ቋዕ ፡ ጸሊም ፡ ወኵለንታሁ : ከመ : ዐረር ፡ ወብርት ። ወሶበ ፡ ይዕቲ ፡ ኢየአክሎ ፡ ፲ወ፯ ፡ መሳፍር ፡ ወያመጽኡ ፡ ሲሲቶ ፡ ላላዕ** [Page 6] **ለት ፡ ፲ ፡ አልህምተ ፡ ወ፲ ፡ አስዋረ ፡ ፲፻ ፡ አጣሊ ፡ ፻ ፡ አባግዐ ፡ ወትእል ፊተ ፡ አእላፋተ ፡ አዕዋፍ ፡ ወቦ ፡ ላዕሌሁ : ቀርን ፡ መጠነ ፡ ፫ ፡ በእመት ። ወሶበ ፡ የሐውር ፡ ይሰማዕ ፡ ድምፁ ፡ መጠነ ፡ ሰሙን ፡ ዕለተ ፡ መንገድ ። ወሶበ ፡ ሰምዑ ፡ ዘንተ ፡ አኀው ፡ አንከሩ ፡ ወአስተዐጸቡ ፡ ወተደሙ ፡ ወይቤልዎ ፡ ለው እቱ ፡ መኰንን ፤ አማንኑ ፡ ከመዝ ፡ ትቤ ። ወይቤሎሙ ፤ እወ ፡ አማን ። ለእመ ፡ ኢአመንክሙ ፡ ኪያየ ፡ ይምጻእ : አሐዱ ፡ እምኔክሙ ፡ ወይርአይ ። ወይቤሎ ፡ አባ ፡ ጳንጠሌዎን ፡ ለቅዱስ ፡ ይስሓቅ ፤ ወልድየ ፡ ምንተ ፡ ንግበር ። ወይቤሎ ፡ ቅዱስ ፡ ይስሓቅ ፤ ይምጻእ ፡ እኁየ ፡ ዖጽ ፡ ወንሑር ፡ ኀቤሁ ፡ ፍጡነ ፡ ወንርአዮ ፡ ለውእቱ ፡ አርዌ ፡ ወለእመ ፡ ኮነ ፡ እሙነ አው ፡ ሐሰተ ። ወአንትሙሰ ፡ አዕሩግ ፡ ጽንሑነ ፡ እስከ ፡ ንገብእ ፡ ኀቤክሙ ፡ ወጸልዩ ። ወተንሥኡ ፡ እሙንቱ ፡ ቅዱሳን ፡ ወውእቱሂ ፡ መኰንን ፡ ወሖሩ ፡ ወረከብዎ ፡ ለውእቱ ፡ አርዌ ፡ በከመ ፡ ልማዱ ፡ እንዘ ፡ የሐውር ፡ እምሀገር ፡ ለሀገር ፡ ወብዙኃን ፡ መኳንንት ፡ ይተልውዎ ፡ ወመሳፍንት ፡ የሐውሩ ፡ ቅድ ሜሁ ። ወእንዘ ፡ ሀለዉ ፡ መጠነ ፡ ፲ወ፬ ፡ ምዕራፍ ፡ ወሰምዑ ፡ ድምፀ ፡ ነጐድ ጓድ ፡ ወምድርኒ ፡ እንዘ ፡ ትርዕድ ፡ እምድምፀ ፡ ነጐድጓድ ፡ ወአድባርኒ ፡ ያንበሰብሱ ፡ ወመሳፍንትኒ ፡ ይሰግዱ ፡ ሎቱ ። ወሶበ ፡ ርእየ ፡ ቅዱስ ፡ አባ ዖጽ ፡ ግርማሁ ፡ ለውእቱ ፡ አርዌ ፣ ፈርሀ ፡ ወደንገፀ : ወወድቀ : በገጹ ። ወሰፍሐ ፡ እዴሁ ፡ ቅዱስ ፡ አባ ፡ ይስሓቅ : ወአንሥኦ ፡ ወአቀሞ ፡ ቅድሜሁ ፡ ወይቤሎ ፤ ለምንት ፡ ትደነግፅ ፡ አባ ፡ ክቡር ፧ ኢሰማዕከኑ ፡ ዘይቤ ፡ ዮሐንስ ቅዱስ ፡ ወልደ ፡ ዘብዴዎስ ፧ እስመ ፡ ፍርሀትሰ ፡ መቅሠፍት ፡ ባቲ ፤ ወይእዜኒ፡ ንግባእ ፡ እኁየ ፡ ኀበ ፡ አኀዊነ ንንግሮሙ ፡ ዘከመ ፡ ርኢነ 8 ፤ ፈቃደ ፡ እግ ዚአብሔር ፡ ለይኩን ። ወሖሩ ክልኤሆሙ ። ወእንዘ ፡ የሐውሩ ፡ ርእይዎሙ ፡ እምርሑቅ ፡ ወይቤልዎሙ ፤ ዳኅንኑ ። ወይቤልዎሙ ፡ እለ ፡ ላእካን ፤ እወ ዳኅን ። ወተስእልዎሙ ፡ ወይቤልዎሙ ፤ ረከብክሙኑ ፡ ዜናሁ ፡ ለውእቱ ፡ አርዌ : አው ፡ አልቦኑ ። ወይቤልዎሙ ፤ ርኢናሁ ፡ በከመ ፡ ይቤ ፡ መኰንን ፡ ወርኢናሁ ፡ ግርማሁ ፡ ወመደንግፆ ፡ ወምድርኒ ፡ እንዘ ፡ ትርዕድ ፡ ኢት ጸውሮ ፡ ወአድባርኒ ፡ ኢያገምሮ ፡ ወዝንቱሰ ፡ አባ ፡ ወድቀ ፡ በገጹ ፡ እምግ ርማሁ ። ወገሠጽዎ ፡ አኀው ፡ ወይቤልዎ ፡ ለአባ ፡ ዖጽ ፤ ለምንትኑ ፡ ፈራህከ ወደንገፅከ ፡ በዘይመውት ። ወእፎ ፡ አመ ፡ ይመጽእ ፡ እግዚእነ ፡ በመፍርህ ፡ ወ በረዓድ ፡ ወበመደንግፅ ፡ ምንተ ፡ ትብል ። ወይእዜኒ ፡ አኀዊነ ንስእሎ ፡ ለ እግዚአብሔር ፡ አምላክነ ፡ ወንትመሐላል ፡ ኀቤሁ ፡ ከመ ፡ ንኅሥሥ ፡ መድኀ ኒተ ፡ ለኢትዮጵያ ፡ ወያንግሥ ፡ ላዕሌሃ ፡ እምሥርወ ፡ እሴይ ፡ ወእምዐጽቁ ፡** [Page 7] **ለዳዊት ፡ ወንጹም ፡ መዓልተ ፡ ወሌሊተ ። ወተባሀሉ ፡ ከመዝ ፡ በበይናቲሆሙ፡ እሙንቱ ፡ ቅዱሳን ፡ ወፈጺሞሙ ፡ እንግልጋሆሙ ፡ ቦኡ ፡ ውስተ ፡ መኃድሪ ሆሙ ፡ ወጸሙ ፡ መዓልተ ፡ ወሌሊተ ፡ ወኀብሩ ፡ ኵሎሙ ፡ በኅሊና ፡ ወበም ክር ፡ ወበልብ ። ወሰፍሑ ፡ እደዊሆሙ ፡ ውስተ ፡ ሰማይ ፡ መንገለ ፡ ምሥራቅ፡ እንዘ ፡ ይብሉ ፤ እግዚአብሔር ፡ አቡሁ ፡ ለእግዚእነ ፡ ወመድኀኒነ ፡ ኢየሱስ ፡ ክርስቶስ ፡ ንስእለከ ፡ ወናስተበቍዐከ ፡ ንሕነ ፡ አግብርቲከ ፡ ትሑታን ፡ ወ ነኀሥሥ ፡ ምሕረተ ፡ ዚአከ 3 ፡ ተዘከረነ ፡ እግዚኦ ፡ በሣህልከ ፡ ሕዝብከ - ወ ተሣሀለነ ፡ በአድኅኖትከ ፡ ከመ ፡ ንርአይ ፡ ሠናይቶመ ፡ ለኅሩያኒከ፡ ርድአነ ፡ በኀይለ ፡ መስቀልከ ። አንተ ፡ ውእቱ ፡ ዘሰቀልኮ ፡ ለሰማይ ፡ ከመ ፡ ቀመር ፤ አንተ ፡ ውእቱ ፡ ዘሣረርካ ፡ ለምድር ፡ ዘእንበለ ፡ መሠረት ፤ አንተ ፡ ዘሐጸርካ ፡ ለባሕር ፡ በኆጻ ፤ አንተ ፡ ውእቱ ፡ ዘፈጠርከ፡ ጽልመተ ፡ ሌሊት ፡ ወ ብርሃነ ፡ መዓልት ፤ አንተ ፡ ውእቱ ፡ ዘፈጠርከ ፡ ፀሓየ ፡ ወወርኀ ፤ አንተ ፡ ው እቱ ፡ ዘፈጠርከ ፡ ኵሎ ፡ ከዋክብተ ፤ አንተ ፡ ውእቱ ፡ ዘሰጠቀ: አፍላገ ፡ ወ አንቅዕተ ፡ ለከ ፡ ውእቱ ፡ መዓልት ፡ ወዚአከ ፡ ይእቲ ፡ ሌሊት አንተ ፡ ውእቱ ፡ ዘፈጠርኮ ፡ ለአዳም ፤ አንተ ፡ ውእቱ ፡ ዘመራሕከሙ ፡ ለሕዝብከ ፡ መዓልተ ፡ በደመና ፡ ወኵሎ ፡ ሌሊተ ፡ በብርሃነ ፡ እሳት ፤ አንተ ፡ ውእቱ ፡ ዘሴሰይኮው . ፵ ፡ ዓመተ ፡ ወአዝነምከ ፡ ላዕሌሆሙ ፡ መና ፡ እምሰማይ ፡ ወሥጋ : ከመ : መ ሬት ፡ ከመ ፡ ይብልዑ ፡ ወይጽግቡ ፡ ወጸጊበሙ ፡ ዐለዉከ ። በከመ ፡ ይቤ ፡** [Page 8] **መጽሐፍ : ነበቡ ፡ አሕዛብ ፡ ይብልዑ ፡ ወይስትዩ ፡ ወተንሥኡ ፡ ይዝፍኑ ፡ ወአ ኅላቆሙ ፡ ብድብድ ፡ ኢታመከርዎ ፡ ለእግዚአብሔር ፡ ይቤልዎሙ ፡ ወአመከርዎ ወአኅለቆሙ ፡ አርዌ ፡ ምድር ፡ ኢትዘምዉ ፡ ይቤልዎሙ ፡ ወቦ ፡ እምኔሆሙ ፡ እላ ፡ ዘመዉ ፡ ወሞቱ ፡ በአሐቲ ፡ ዕለት ፡ ፪፻ወ፰፻ብእሲ ፤ አንተ ፡ ውእቱ ፡ ዘገበርከ ፡ ዐቢየ ፡ መንክረ ፡ ባሕቲትከ ፤ አንተ ፡ ውእቱ ፡ ዘቀደስከ ፡ ወፈጠርከ ፡ ሰማየ ፡ ወምድረ ፡ አድባረ ፡ ወአውግረ ፡ ወኵሎ ፤ አንተ ፡ ውእቱ ፡ ዘፈጠርከ ፡ ሐውዘ ፡ አየራት ፡ ወሰምራተ ፡ ወፍሬያተ ፡ ምድር ፤ አንተ ፡ ውእቱ ፡ ዘቀ ደስከ : ማኅፀና ፡ ለድንግል ፡ በተጸውሮትከ ፤ አንተ ፡ ውእቱ ፡ ዘቀደስከ ፡ ዮር ዳኖስ ፡ በጥምቀትከ ፤ አንተ ፡ ውእቱ ፡ ዘረሰይኮ ፡ ለማይ ፡ ወይነ ፡ ወአስተይከ እምኔሁ ፡ ለአርዳኢከ ፤ አንተ ፡ ውእቱ ፡ ዘረሰይከ ፡ ለማይ ፡ ጥዑም ፡ መሪረ ፡ ወለማይኒ ፡ መሪር ፡ ዘረሰይኮ ፡ ይኩን ፡ ጥዑመ ፤ አንተ ፡ ውእቱ ፡ ዘይቄ ድሰከ ፡ መዓልት ፤ አንተ ፡ ውእቱ ፡ ዘይቄድሰከ ፡ ሌሊት ፤ አንተ ፡ ውእቱ ፡ ዘይቄድሰከ ፡ ጽልመት ፡ ወበርህ ፤ አንተ ፡ ውእቱ ፡ ዘከላልኮ ፡ ለሰማይ ፡ በከዋ ክብት ፤ አንተ ፡ ውእቱ ፡ ዘለከ ፡ ይሰግዱ ፡ መላእክት ፡ ወሊቃነ ፡ መላእክት ፡ ወስልጣናት ፡ ወአጋዕዝት : ሚካኤል ፡ ኪያከ : ይሴብሕ ፡ ወገብርኤል ፡ ወኵሎ ሙ ፡ ሰራዊተ ፡ መላእክት ፡ ለከ ፡ ይሰግዱ ። ወይእዜኒ ፡ እግዚእነ ፡ ኢየሱስ ፡ ክርስቶስ ፡ ንስእለከ ፡ ወናስተበቍዐከ ፡ ንሕነ ፡ አግብርቲከ ፡ ትሑታን ፡ ከመ ፡ ትፈኑ ፡ ረድኤተከ ፡ እምሰማይ ፡ ወኀይለከ ፡ ልዕልተ ፡ እምጽርሐ ፡ መቅደስከ ፡ ላዕለ ፡ ዝንቱ ፡ አርዌ ፡ ርጉም ፡ ዘያስሕት ፡ ሰብአ ፡ ሀገርከ ፡ ቅድስት ፡ ወቤተ ፡ ክርስቲያን ፡ እንተ ፡ አድነንከ ፡ በመስቀልከ ፡ ወተሣሀልከ ፡ በሞትከ ፡ ወቀደስከ በደምከ ፡ ዘአስተርአይከ ፡ በስልጣንከ ፡ ዘለከ ፡ ወበኀይልከ ፡ ላዕለ ፡ ፈርዖን ዕልው : ወአስጠምከ ፡ ውስተ ፡ ባሕር ፡ ከመ ፡ ዐረር ። ወከማሁ ፡ እግዚኦ ፡ ቀጥቅጥ ፡ ርእሶ : ለዝንቱ ፡ አርዌ ፡ ርጉም ፡ ወረስዮ ፡ እግዚኦ ፡ ከመ ፡ አር ዮስ ፡ ወአንባሬስ ፡ በሐቅለ ፡ ሲሳራ ፡ ወከመ ፡ ኢያቢስ ፡ በፈለገ ፡ ቂሶን ፡ በመዐትከ ። እግዚኦ ፡ ቅሥፎ ፡ በመቅሠፍትከ ፡ ገስጾ ፡ በበሊሕ ፡ አሕፃከ ፡ ድ ጕጾ ፡ አውርድ : ላዕሌሁ ፡ መቅሠፍተከ ፡ ከመ ፡ ይትዐወቅ ፡ ዕበየ ፡ ስብሓቲ ከ ፡ በኵሉ ፡ ዓለም ፡ ወእስከ : ለዓለመ : ዓለም : አሜን ። ወነበሩ ፡ ከመ** [Page 9] **ዝ ፡ እንዘ ፡ ይጼልዩ ፡ ፵ ፡ መዓልተ ፡ ወ፵ ፡ ሌሊተ ፡ ወኢጥዕሙ ፡ እከለ ፡ ወ ኢማየ ፡ ዘእንበለ ፡ በ፬ ፡ ሰናብት ፡ ወውእቶንሂ ፡ ተኈላቋ ፡ ምስለ ፡ ጾም ። ወእንዘ ፡ ሀለዉ ፡ ኀቢሮሙ ፡ መጽኡ : ሚካኤል : ወገብርኤል ፡ ሊቃነ ፡ መላእ ክት ፡ ተመሲሎሙ ፡ እንግዳ ፡ መነኮሳት ፡ ወይቤልዎሙ ፤ አውሎግሶን ፤ ፫ ፡ ጊዜ ። ወይቤልዎሙ ፡ እሙንቱ ፡ ቅዱሳን ፤ መኑ ። ወይቤልዎሙ ፡ እሙንቱ ፡ መላእክት ፤ ንሕነ ፡ አግብርቲሁ ፡ ለአብ ፡ ወወልድ ፡ ወመንፈስ ፡ ቅዱስ ፡ ፩ ፡ አምላክ ። ወይቤልዎሙ ፤ ለእመ ፡ ኮንክሙ ፡ አግብርቲሁ : ለአብ ፡ ወወልድ ፡ ወመንፈስ ፡ ቅዱስ 3 ፡ ጽድቁ ፡ አኀዊነ ። ወቦኡ ፡ ኀቤሆሙ ፡ ወተአምኅዎሙ ፡ በአምኃ ፡ መንፈሳዊት ፡ ወነበሩ ፡ ምስሌሆሙ ፡ ወተናገሩ ፡ ዕበያቲሁ : ለእግ ዚአብሔር ፡ ወነገረ ፡ በቍዔት ፡ ወነገረ ፡ ሃይማኖት ፡ ወነገረ ፡ መጻሕፍት ። ወእምድኅረ ፡ ፈጸሙ ፡ ተናግሮ ፡ ወይቤልዎሙ ፡ ለእሙንቱ ፡ መላእክት ፤ እምአይቴ ፡ መጻእክሙ ፡ አኀዊነ ። ወይቤልዎሙ ፤ እምርሑቅ ። ወይቤል ዎሙ ፤ እምአይቴ ፡ መካን ። ወይቤልዎሙ ፤ እምደብረ ፡ ሲና ። ወይቤልዎ ሙ ፤ ሶበ ፡ ርእየ ፡ ጻማከሙ ፡ ፈነወነ ፡ እግዚአብሔር ፡ ከመ ፡ ነሐውጸክሙ ። ወይቤልዎሙ ፤ በእስፍንቱ ፡ አውራኅ ፡ ተንሣእክሙ ፡ እምደብረ ፡ ሲና ። ወይ ቤልዎሙ ፤ በፈቃደ ፡ እግዚአብሔር ፡ በጻሕነ ፡ ኀቤክሙ ፡ በዛቲ ፡ ሰዓት ። ወ ሶበ ፡ ሰምዑ ፡ እሙንቱ ፡ ቅዱሳን ፡ ተንሥኡ ፡ ወአእኰትዎ ፡ ለእግዚአብሔር ፡ ወሰገዱ ፡ ሎቱ ። ወሶበ ፡ ቀርበ ፡ ጊዜ ፡ ድራር ተንሥአ ፡ ቅዱስ ፡ ይስሓቅ ፡ ወአኀዘ ፡ የኀዕብ ፡ እገሪሁ ፡ ለሚካኤል ፡ ወቅዱስኒ ፡ አባ ፡ ዖጽ ፡ እገሪሁ ፡ ለገ ብርኤል ። ወእምድኅረ ፡ ፈጸሙ ፡ ኀፂበ ፡ እገሪሆሙ ፡ ለቅዱሳን ፡ መላእክት ወሰትዩ፡ ጸበሎሙ ፡ ወረፈቁ ፡ በድራር ፡ ወወረደ ፡ ውእቱ ፡ መኃትው ፡ በከመ ፡ ልማዶሙ ። ወእምቅድመ ፡ ይትፈጸም ፡ ማዕድ ፡ ዕምፁ ፡ ቃለ ፡ ዘየዐውዶሙ ፡ እንዘ ፡ ይብል ፤ ሰላም ፡ ለክሙ ፡ ኦፍቁራንየ ። ሰማዕኩ ፡ ጸሎተክሙ ፡ ወናሁ ፡ አነ ፡ ፈነውክዎሙ ፡ ለሚካኤል ፡ ወገብርኤል ፡ ኀቤክሙ ፡ ወሀለዉ ፡ ውስተ ፡ ማዕድክሙ ፡ ኵሎ ፡ ዘፈቀድክሙ ፡ ይግበሩ፡ ለክሙ ። ወሶበ ፡ ሰምዑ፡ቅዱሳን ዘንተ ፡ ኀደጉ ፡ ማዕዶሙ ፡ ወሰገዱ : ለእግዚኦሙ ፡ ወአእኰትዎ ፡ ለመንከራ ቲሁ ፡ ወይቤልዎሙ ፡ እሙንቱ ፡ ቅዱሳን ፡ ለእሙንቱ ፡ መላእክት ፤ መሰልክ ሙነ ፡ ሰብአ ፡ ዘከማነ ፡ አጋዕዝቲነ ። ወይቤሉ እሙንቱ ፡ መላእክት ፤ ፈነወነ ክርስቶስ ፡ ሶበ ፡ ርእየ ፡ ጻማከሙ ፡ ወሥነ ፡ ትዕግሥትክሙ ። ወይእዜኒ እስመ 8 ፡ ትሬእዩ ፡ ተኣምራቲሁ ፡ ለእግዚአብሔር ። ወይእዜኒ ፡ አኀዊነ ፡ ሰላ** [Page 10] **ም ፡ ለክሙ ። ወዘንተ ፡ ብሂሎሙ ፡ ተሰወሩ ፡ እምኔሆሙ ፡ ወዐርጉ ፡ ውስተ ሰማይ ። ወአንከሩ ፡ ወተደሙ ፡ ወአስተዐጸቡ ፡ ተኣምራቲሁ ፡ ለእግዚአብሔር ፡ እስከ ፡ ይጸብሕ ፡ ኵላ ፡ ሌሊተ ፡ ወኢኖሙ ፡ ወኢደቀሱ ወኢምንተኒ ። ወእ ምዝ ፡ አውረደ ፡ እግዚአብሔር ፡ ዐቢየ ፡ መብረቀ ፡ እምሰማይ ፡ ላዕለ ፡ ውእ ቱ ፡ አርዌ ፡ ርጉም ፡ ወረሰዮ ፡ ፲ወ፪ ፡ ክፍለ ፡ ዘቢጦ ፡ በሰይፈ ፡ እሳት ። ወሶበ ፡ ጸብሐ ፡ ተንሥኡ ፡ ለጸሎት ፡ በጊዜ ፡ ሰዓተ ፡ ነግህ ፡ ወሶበ ፡ ሠረቀ ፡ ፀሓይ ፈጸሙ ፡ ጸሎቶሙ ፡ ወነበሩ ፡ ፱ ፡ አኀው ፡ ውስተ ፡ ፩ ፡ መካን ። ወእምዝ መጽአ ፡ ኀቤሆሙ ፡ እግዚእነ ፡ ወመድኀኒነ ፡ ኢየሱስ ፡ ክርስቶስ ፡ ተመሲሎ ፡ ሰብአ ። ወይቤሎሙ ፤ ሰላም ፡ ለክሙ ፡ ኦአኀዊየ ። ወይቤልዎ ፤ ሰላመ ፡ እግዚአ ብሔር ፡ የሀሉ ፡ ምስሌከ ፡ ኦእኁየ ። ወይቤሎሙ ፤ ሰምዐ ፡ እግዚአብሔር ፡ ጸሎ ተከሙ ፡ ወንሥሓክሙ ፡ ወቀተሎ ፡ እግዚአብሔር ፡ ለውእቱ ፡ አርዌ ፡ ምድር ። ወአነ ፡መጻእኩ ፡ ከመ ፡ አብስርክሙ ። ወይቤልዎ ፤ ይትወከፍ ፡ እግዚአብሔር ፡ ጻማከ ። እምአይቴኑ ፡ መጻእከ ፡ ወእምአይኑ ፡ ብሔርከ ። ወይቤሎሙ ፤ ብሔር የሰ ፡ ብሔረ ፡ ብርሃን ፡ ወመጻእኩ ፡ እምቤተ ፡ ልሔም ፡ ዘይሁዳ ። ወይቤልዎ ፤ ማእዜ ፡ ተንሣእከ ። ወይቤሎሙ ፤ ጸሎትክሙ ፡ አብጽሐተኒ ፡ በዛቲ ፡ ዕለት።ወ ይቤልዎ ፤ አየ ፡ ጊዜ ፡ ተንሣእከ ፡ እምቤተ ፡ ልሔም ፡ ዘይሁዳ ። ወይቤሎሙ ፤ ትማልም፡ ጊዜ ፡ ሰርክ ፡ አብጽሐተኒ ፡ ኀቤክሙ፡ እምቅድመ ፡ ፫፡ ሰዓት ። ወይቤሉ ፤ ንዑ ፡ ንሑር ፡ ከመ ፡ ንርአዮ ፡ ለውእቱ ፡ ፀራዊ ። ወተንሥኡ ፡ ወ ሖሩ ፡ ወበጽሑ ፡ ወኢየሱስ ፡ ይቄድም ። ወእምድኅረ ፡ ሖሩ ፡ መጠነ ፡ አሐቲ ምሕዋር ፡ ወመጽአ ፡ ደመና ፡ ብሩህ ፡ ወጾሮሙ ፡ ወአስተራሐቆሙ ፡ ወይቤሎ ሙ ፤ ኢታአምሩኒኑ ። ወይቤልዎ ፤ መኑ ፡ አንተ ፡ እግዚኦ ። ወይቤሎሙ ፤ አነ ፡ ውእቱ ፡ ክርስቶስ ፡ አምላክክሙ ። ወሶበ ፡ ርኢኩ ፡ ኂሩተክሙ ፡ ወሥነ ትዕግሥትክሙ ፡ መጻእኩ ፡ ከመ ፡ አሐውጸከሙ ፡ ወአነ ፡ ቀተልክዎ ፡ ለውእ ቱ ፡ አርዌ ፡ ርጉም ፡ ወአነግሥ ፡ ብእሴ ፡ ጻድቀ ፡ ህየንቴሁ ፡ ዘስሙ ፡ ካሌብ ፡ ዘእምትውልደ ፡ አንበሳ ፡ ርቱዐ ፡ ሃይማኖት ፡ ዘየሐንጽ ፡ ዐቢየ ፡ ቤተ ፡ ክርስቲ ያን ፡ ውስተ ፡ ዛቲ ፡ ሀገር ፡ በስመ ፡ ማርያም ፡ እምየ ። ወአንትሙሂ ፡ ኢ ትነብሩ ፡ ጉቡኣኒክሙ ፡ አላ ፡ ትትፈለጡ 8 ፡ ወትነብሩ ፡ በበመካንክሙ ፡ ወ ይከውን ፡ ዐቢይ ፡ ተኣምር ፡ በእደዊክሙ ። ወሶበ ፡ ሰምዑ ፡ እሙንቱ ፡ ቅዱ ሳን ፡ ሰገዱ ፡ ሎቱ ፡ ወይቤልዎ ፤ ስረይ ፡ ለነ ፡ እግዚኦ ፡ ሰብአ ፡ ዘአስተማ ሰልናከ ፡ በኢያእምሮትነ ፡ እግዚኦ ፡ ምስሌከ ፡ ዘተዋሣእነ ፡ እንዘ ፡ መሬት ፡** [Page 11] **ንሕነ ፡ ምስለ ፡ እሳት ፡ ዘተናገርነ ፡ ወእንዘ ፡ ኃጥኣን ፡ ንሕነ ፡ ምስለ ፡ ጻድቅ ፡ ዘተዋሣእነ ፡ ወእንዘ ፡ መሬታውያን ፡ ንሕነ ፡ ምስለ ፡ ሰማያዊ ፡ ዘተናገርነ ። ወይእዜኒ ፡ እግዚኦ ፡ ስረይ ፡ ለነ ፡ ዘገበርነ ፡ በዕበድነ ፡ ዘእንበለ ፡ ፈቃድነ ። መኑ ፡ ሰብእ ፡ ዘኢይኤብስ ፡ ወአይኑ ፡ ዕፅ ፡ ዘኢይጠይስ ፡ ወንሕነሰ ፡ አባስያን ንሕነ ። ወይቤሎሙ ፡ መድኅን ፤ ኢሰማዕከሙኑ ፡ ዘእቤ ፡ በወንጌል ፧ ኢ መጻእኩ ፡ ከመ ፡ እኰንኖ ፡ ለዓለም ፡ ዘእንበለ ፡ ከመ ፡ አሕይዎ ። ወለክሙኒ ፡ ሰረይኩ ፡ ለክሙ ፡ ወኢይዘከር ፡ ኵሉ ፡ አበሳክሙ ፡ ዘገበርክሙ ። ወይእዜኒ ተንሥኡ ፡ ወሑሩ ፡ ውስተ ፡ መካንክሙ ፡ ወአነ ፡ እሄሉ ፡ ምስሌክሙ ፡ በኵሉ ጊዜ ። ወሰላም ፡ ለክሙ ፡ አኀውየ ። ወባረከ ፡ ላዕሌሆሙ: ወዐርገ ፡ ውስተ ፡ ሰማያት ፡ በዐቢይ ፡ ስብሓት ። ወእምዝ ፡ ሰገዱ ፡ ሎቱ ። ወአብጽሐ ቶሙ ፡ ይእቲ ፡ ደመና ፡ ኀበ ፡ ሀሎ ፡ በድኑ ፡ ለውእቱ ፡ መንፈስ ፡ ርኩስ ወርእዮሙ ፡ አንከሩ ፡ ወአስተዐጸቡ ፡ ወሰብሑ ፡ እግዚአብሔርሃ ፡ እንዘ ይብሉ ፤ ስብሐት ፡ በመንግሥትከ ፡ ምስለ ፡ አቡከ ፡ ሰማያዊ ፡ ወመንፈስ ፡ ቅዱስ ፡ ማሕየዊ ፡ እስከ ፡ ለዓለመ ፡ ዓለም ፡ አሜን ። ወእምዝ ፡ ሰገዱ ፡ ሎቱ ፡ ወተመይጡ እምኀበ ፡ በድኑ ፡ ለውእቱ ፡ከይሲ፡ ወገብኡ ፡ ውስተ ፡ ማኅደሮሙ ፡ እንዘ ፡ ይትናገሩ ፡ በበይናቲሆሙ ፡ መንክራቲሁ ፡ ለእግዚአብሔር ።**

**8. ወኮነ ፡ በውእቱ መዋዕል ፡ ዐቢይ ፡ ሀከክ ፡ ወጽልእ፡ ወቀትል ፡ ሶበ ፡ ሞተ ፡ ውእቱ ፡ ዕልው ፡ ንጉሥክሙ ። ወሶበ ፡ ርእየ ፡ እግዚአብሔር ፡ ርትዕተ ፡ ሃይማኖታ ፡ ለኢትዮጵያ ፡ ፈነወ : ብእሴ ጽኑዐ : ወኀያለ ፡ ዘስሙ ፡ ካሌብ ፡ ወአንገሦ ፡ ላዕለ ፡ ኢትዮጵያ ። ወነበሩ ፡ ፱ ፡ አኀው ፡ ፫ ፡ ዓመተ ፡ እንዘ ፡ ይገብሩ ፡ ተኣምራተ ፡ ወመንክራተ ፡ ወመላእክተ ፡ እግዚአብሔር ፡ ወትረ ፡ ይሔውጽዎሙ ፡ ወመድኀኒነሂ ፡ ይትራአዮሙ ፡ ምውታነ ፡ እስከ ፡ ሶበ ፡ ያነሥ ኡ ፡ ወእለ ፡ ለምጽ ፡ ያነጽሑ ፡ በጸሎቶሙ ፡ ወዕዉራን ፡ ይሬእዩ ፡ ወሐንካሳን ይረውጹ ፡ ወጽሙማን ፡ ይሰምዑ ፡ ወብዙኅ ፡ ተኣምረ ፡ ይገብሩ ፡ ወመኃት ውሂ ፡ ይወርድ ፡ ላዕለ ፡ ማዕዶሙ ፡ እምሰማይ ። ወነበሩ ፡ ከመዝ ፡ ፲ወ፫ ዓመተ ።**

**9. ወመጽአ ፡ ፩ ፡ መነኮስ ፡ ዘስሙ ፡ ምልኪያኖስ ፡ ወኢየአምር ፡ ካልአ ፡ ግብረ ዘእንበለ ፡ ዘይፀፍር ፡ ሥዕርቶን ፡ ለአንስት ፡ ወይበልዕ ፡ ሤጦ ፡ ወኢይነብር** [Page 12] **ምስሌሆሙ ፡ ወይበልዕ ፡ ኅብስቶ ፡ ባሕቲቱ ። ወአኀዙ ፡ ሐመይዎ ፡ ለውእቱ ፡ መነኮስ ። ወእምዝ ፡ ተሰወረ ፡ ውእቱ ፡ መኃትው ፡ ወአብርሀ ፡ ኀበ ፡ ውእቱ ፡ መነኮስ ፡ ወይቤሉ ፡ እሙንቱ ፡ ቅዱሳን ፤ አይቴ ፡ ሀሎ ፡ መኃትዊነ ፡ ዘይወርድ ፡ ኀበ ፡ ማዕድ ፤ በእንተ ፡ ምንት ፡ ተሰወረ ፡ እምኔነ ። ወይቤሎሙ ፡ መነኮስ ፤ ዮምሰ ፡ አጋዕዝትየ ፡ ያበርህ ፡ ሊተ ፡ ውእቱ ፡ ብርሃን ። ወበእንተዝ ፡ ተዘ ከሩ ፡ ወይቤሉ ፤ በእንተ ፡ ዘሐመይናሁ ፡ ለውእቱ ፡ መነኮስ ። ወተሐቀፉ ፡ በበይናቲሆሙ ፡ ወበከዩ ፡ ብካየ ፡ መሪረ ፡ ወነበሩ ፡ እንዘ ፡ የኀዝኑ ፡ ፵ ፡ መዓል ተ ፡ ወ፵ ፡ ሌሊተ ፡ ወኢጥዕሙ ፡ እክላ ፡ ወማየ ፡ ዘእንበለ ፡ በ፪ ፡ ሰናብት ።**

**10. ወእምድኅረ ፡ እማንቱ ፡ መዋዕል ፡ ተባሀሉ ፡ በበይናቲሆሙ ፤ ንትፈለጥ ፡ ወ ንትሌለይ ፡ በዘዚአነ ። ወበከዩ ፡ ብካየ ፡ መሪረ ፡ ወተሌለዩ ፡ በበይናቲሆሙ ። ወሖረ ፡ ቅዱስ ፡ ይስሓቅ ፡ መካነ ፡ እንተ ፡ ትሰመይ ፡ መደራ ፡ ወነበረ ፡ ህየ ብዙኀ ፡ መዋዕለ ፡ እንዘ ፡ ይገብር ፡ ተኣምረ ፡ ወመንክረ ። ጸሎቱ ፡ ወበረከቱ ፡ የሀሉ ፡ ምስሌነ ። አሜን ፡ ወአሜን ።**

**11. ፩ ፡ ተኣምር ። ወረከበ ፡ ቅዱስ ፡ ይስሓቅ ፡ ብእሴ ፡ ዘጋኔን ፡ ፳ወ፫ ፡ ዓመተ ዘነበረ ፡ እንዘ ፡ የዐውድ ፡ መቃብረ ፡ ወየዐወዩ ፡ ወይጐድእ ፡ እንግዳሁ በአእባን ። ወአኀዝዎ አዝማዲሁ ፡ አሲሮሙ ፡ በሰናስል ፡ ወሰድዎ ፡ እንዘ ፡ ይስ ሕብዎ ፡ ከመ ፡ ዕቡድ ፡ ከልብ ። ወሶበ ፡ አብጽሕዎ ፡ ኀበ ፡ ቅዱስ ፡ ይስሓቅ ፡ ወርእዮ ፡ ውእቱ ፡ ጋኔን ፡ ከልሐ ፡ ወይቤ ፤ ኦቅዱሱ ፡ ለእግዚአብሔር ፡ መጻእከኑ ፡ ከመ ፡ ታጥፍአነ ፡ በጸሎትከ ። ወዐተበ ፡ በትእምርተ ፡ መስቀል ወይቤሎ ፤ አርምም ። ወአርመመ ፡ ሶቤሃ ። ወተፈፀመ ፡ ወወፅአ ፡ እምኔሁ ፡ ወነዕኀ ፡ ወአስተራገፀ ፡ ማእከለ ፡ ጉቡኣን ፡ ወአግዐሮ ፡ ሥልሰ ፡ እስከ ፡ ይብሉ ፡ ብዙኃን ፤ ሞተ ። ወበከዩ ፡ አዝማዲሁ ፡ ብካየ ፡ መሪረ ። ወይቤሎሙ ፡ ቅዱስ ፤ ኢትብክዩ ፡ እስከ ፡ ትሬእዩ ፡ ኀይሎ ፡ ለክርስቶስ ። ወተንሥአ ቅዱስ ፡ ወአኀዞ ፡ በእዴሁ ፡ ወአንሥአ ፡ ርእሶ ፡ ወይቤሎ ፤ ተንሥእ ፡ በኀይለ ፡ እግዚአብሔር ። ወተንሥአ ፡ ሶቤሃ ፡ ወሰገደ ፡ ኀበ ፡ እገሪሁ : ለቅዱስ ይስሓቅ ። ወይቤሎ ፤ ተንሥእ ፡ ኦወልድየ ፧ ወአንሥኦ ፡ ቅዱስ ፡ ወዐተቦ ፡ በትእምርተ ፡ መስቀል ፡ ወአርመመ ፡ ኵሉ ፡ አባሉ ። ወሶበ ፡ ነጸሩ ፡ ኵሉ ፡ ሕዝብ ፡ እለ ፡ ተጋብኡ ፡ ህየ ፡ ሰብሕዎ ፡ ለእግዚአብሔር ፡ ወሰገዱ ፡ ሎቱ ፡ ለቅዱስ ፡ ይስሓቅ ፡ በጸሎቱ ፡ ይምሐረነ ፡ አሜን ።** [Page 13]

**12. ፪ ፡ ወዓዲ ፡ መጽአት : አሐቲ ፡ ብእሲት ፡ እንተ ፡ ደም ፡ ይውኅዛ መጠነ ፡ ፵ ፡ ዓመት ፡ ወኢየዐርፍ ፡ ደማ ፡ መዓልተ ፡ ወሌሊተ ። ወሰገደት ታሕተ ፡ እገሪሁ ፡ ለቅዱስ ፡ ይስሓቅ ፡ ወይቤላ ፤ ምንተ ፡ ትብሊ ። ወትቤሎ ፤ ርድአኒ ፡ ለአመትከ ። ወይቤላ ፤ ምንተ ፡ እግበር ፡ ለኪ ኦወለትየ ። ወትቤሎ ፤ እስመ ፡ ሕምምት ፡ አነ ፡ እም፵ ፡ ዓመት ፡ ወአኀፍር ፡ እምሰብእ ፡ ወይውኅዝ ፡ ደም ፡ እምአባልየ ፡ ወኢየዐርፍ ፡ መዓልተ ፡ ወሌሊተ ፡ ወይእዜኒ ፡ ሰሚዕየ ፡ ዜናከ ፡ መጻእኩ ፡ ኀቤከ ። ወይቤላ ፤ ተዐገሢ እስከ ፡ ፫ ፡ ዕለት ፡ ወእምዝ ፡ እልእክ ፡ ኀቤኪ ። ወሖረት ፡ ይእቲ ፡ ብእሲት ። ወእምድኅረ ፡ ሖረት ፡ እምነ ፡ ቅዱስ ፡ ቆመ ፡ ደማ ። ወእምድኅረ ፡ ፩ ፡ ዕለት ፡ ለአከ ፡ ኀቤሃ ፡ ቅዱስ ወሖረት ኀቤሁ ፡ ወሰገደት ፡ ቅድሜሁ ። ወይቤላ ፤ ዳኅንኑ ፡ ወለትየ ። ወትቤሎ ፤ እወ ፡ እግዚእየ ፡ እምአመ ፡ ሖርኩ ፡ እምኔከ ፡ ዐቀበተኒ ፡ ጸሎትከ ፡ ቅድስት ፡ ወቆመ ፡ ውኅዘተ ፡ ደምየ ፡ ደመ ፡ ትክቶሃ ። ወይቤላ ፤ እግዚእ ፡ ይሣሀል ፡ ላዕሌኪ ። ወአፍቅርዮ ፡ ለእግዚአብሔር ፡ በኵሉ ፡ ልብኪ ፡ ወበኵሉ ፡ ኅሊናኪ ። ወትቤሎ ፤ እወ ፡ ኦሆ ፡ አባ ፡ ክቡር ። ወነሥአ ፡ ቅዱስ ፡ ማየ ጸሎት ፡ ወአጥመቃ ፡ በስመ ፡ አብ ፡ ወወልድ ፡ ወመንፈስ ፡ ቅዱስ ፡ ወፈነዋ ፡ ትእቱ ፡ ቤታ ። ወእምድኅረ ፡ እማንቱ ፡ መዋዕል ፡ ወለደት ፡ ደቂቀ ፡ ተባዕተ ። ወለቅዱስሰ ፡ ይስሓቅ ፡ ሤምዎ ፡ ሊቀ ፡ በካህናት ፡ ዘመደራ ፡ ወነበረ ፡ ህየ ፡ እንዘ ፡ ይገብር ፡ ተኣምረ ፡ ወመንክረ ፡ እንዘ ፡ ያወፅእ ፡ አጋንንተ ፡ ወእለ ፡ ለምጽ ፡ ያነጽሕ ፡ ወሙታነ ፡ ያነሥእ ፡ ወነበረ ፡ ከመዝ ፡ ፲ወ፯ ጸሎቱ ፡ የሀሉ : ምስሌነ ፧ አሜን ።**

**13. ፫ ፡ ወኮነ ፡ አሐተ ፡ ዕለተ ፡ ነሥአ ፡ መሣይምተ ፡ ስርናይ ፡ ወሖረ ፡ ወዘርአ ፡ እምጊዜ ፡ ፫ ፡ ሰዓተ ፡ ነግህ ፡ እስከ ፡ ጊዜ ፡ ፫ ፡ ሰዓተ መዓልት ፡ ወገብ ሩ ፡ ፵ወ፬ አትላመ ፡ ወበቈላ ፡ በጊዜሃ ፡ ወኮነ ፡ ሠዊተ ፡ በጊዜ ፡ ፲ወ፩ ሰ ዓት ፡ ወነሥአ ፡ እምውእቱ ፡ ስርናይ ፡ ወአዕረገ ፡ መሥዋዕተ ፡ በጊዜ ፡ ፲ወ፪ ሰዓት ፡ ወበባኒታ ፡ አዕረገ ፡ በላዕለ ፡ ዕፀ ፡ ጕንድ ፡ ወአዕረገ ፡ ዲቤሃ ፡ ፫ ፡ ብዕራየ ፡ ወአኬደ ፡ ውእተ ፡ ስርናየ ፡ ወኮነ ፡ ውእቱ ፡ ስርናይ ፡ ፸ወ፯ ፡ መሳፍረ ። ወአልቦ ፡ ዘአትረፈ ፡ እምውእቱ ፡ ስርናይ ፡ ወወሀበ ፡ ኵሎ ፡ ለነ ዳያን ፡ ወለምስኪናን ። ወረሰየ ፡ ጥሪቶ ፡ ፍቅረ ፡ እግዚአብሔር ። ወአልቦ ዘአጥረየ ፡ ዘእንበለ ፡ መልበስ ፡ ወቆብዕ ፡ ወሐሜላት ። በጸሎቱ ፡ ይምሐረነ ፡ እግዚአብሔር ፡ ለዓለመ ፡ ዓለም ፡ አሜን ።**

**14. ፬ ፡ ወኮነ ፡ በአሐቲ ፡ ዕለት ፡ ወነሥአ ፡ መጽሐፈ ፡ ወቀለመ ፡ ወወጠነ ፡** [Page 14] **ጽሐፍ ። ወተንሥአ ፡ ለጸሎት በሰርክ ። ወጸሐፉ ፡ ሎቱ ፡ መላእክት ፡ ወንጌ ለ ፡ በ፬ ፡ ሰዓት ፡ ወትርጓሜሁ ። ወመላእክተ ፡ እግዚአብሔር ፡ ወትረ ፡ ይትለአክዎ ፡ ወእግዚእነሂ ፡ ክርስቶስ ፡ ያንሶሱ ፡ ምስሌሁ ። ወተሰምዐ : ዜናሁ ፡ ውስተ ፡ ኵሉ ፡ ሀገር ። ጸሎቱ ፡ ወበረከቱ ፡ የሀሉ ፡ ምስሌነ ።**

**15. ፭ ፡ ወሀለወት ፡ አሐቲ ፡ ብእሲት ፡ ዘባቲ ፡ ወለት ፡ ሠናይ ፡ ላሀያ ፡ ወመን ክር ፡ ራእያ ፡ ወብዙኃን ፡ ሐፀይዋ ፡ ወትቤ ፤ አግባእኩ ፡ ርእስየ ፡ ለከብካበ ክርስቶስ ፡ መርዓዊ ፡ ሰማያዊ ፡ ወአሐፂ ፡ ነፍስየ ፡ ለክርስቶስ ፡ ወይኄይሰኒ ከብካብ ፡ ዘበሰማያት ፡ ዘኢይኀልፍ ። ወ፲ ፡ ክረምታ ፡ ለይእቲ ፡ ወለት ወኢትወፅእ ፡ እምቤት ፡ እመሂ ፡ በሌሊት ፡ ወእመሂ ፡ በመዓልት ፡ ዘእንበላ ትዕትብ ፡ ገጻ ፡ በትእምርተ ፡ መስቀል ። ወኮነ ፩ ፡ ዕለተ ፡ ረስዐት ፡ ዐቲበ ፡ ገጻ ፡ ወብሂላ ፤ በስመ ፡ አብ ፡ ወወልድ፡ወመንፈስ ቅዱስ ። ወእንዘ ትወፅእ እመድረከ ፡ ቤታ ፡ ተራከባ ፡ ሰይጣን ፡ በአምሳላ ፡ ወሬዛ፡ወሠናይ፡ ራእዩ ። ወት ቤሎ ፤ ኦጸሊም ፡ ጸላኤ ሠናያት ‹ መኑ ፡ አምጽአከ ዝየ ። ወኢተናገራ፡ወኢ ምንተኒ ፡ ወነሥኣ ፡ ወአጽደፉ ፡ ላዕለ ፡ ዐቢይ ፡ እብን ፡ ወነበረት ፡ በአምሳላ ምውት ፡ ፬ ፡ ዕለተ ፡ እንዘ ፡ ኢትበልዕ ፡ ወኢትሰቲ ፡ ወዐብደት ፡ ወኮነት ፡ ትገድፍ ፡ አልባሲሃ ፡ ወትቀውም :ዕራቃ ፡ ማእከለ ፡ ወራዙት፡ ወረሰይዋ ፡ ከመ ፡ ዘአልባ ፡ ልብ ፡ ወአሰርዋ ፡ በሰናስል ፡ ወመዋቅሕተኒ ፡ ትሰብር ፡ ከመ ብርዕ ፡ ወተዐውድ መቃብረ ወትሰርር ፡ ከመ ፡ ሐጽ ፡ ነዳፊ ፡ ወከመ ፡ ወይጠል ወአልቦ ፡ ዘይበድራ ፡ እምወራዙት ። ወነበረት ፡ ከመዝ ፡ መጠነ ፡ ፫ ፡ ዓመት ወአማሰነ ፡ ስነ ፡ ራእያ ። ወሰሚዓ ፡ እማ ፡ እምዜናሁ ፡ ለቅዱስ ፡ ይስሓቅ ፡ ሖረት ኀቤሁ ፡ ወበጽሐት ፡መደራ፡ ወቆመት : ቅድሜሁ ፡ ወሰገደት ። ወይቤላ ፤ ምንተ ትብሊ ፡ ብእሲቶ ፡ ዘትስዕመኒ ፡ እገሪየ ። ወትቤሎ ፤ አልብየ ፡ ውሉድ ፡ እስከ ፡ እልህክ ፡ ዘእንበላ ፡ አሐቲ ፡ ወለት ፡ ወኪያሃኒ ፡ ጋኔን ፡ አኀዛ ፡ ወኀጣእኩ ዘእሬሲ ፡ በእንቲአሃ ። ወፈድፋደሰ ፡ አሐዝን ፡ በእንተ ፡ ነፍስየ ። ኦአባ ፡ ሶበ አሐምም ፡ አልቦ ፡ ዘያነሥአኒ ፡ ወአልቦ ፡ ዘይቀብረኒ ። ወበከየት ፡ ቅድሜሁ ፡ ብካየ ፡ መሪረ ። ወሶበ ፡ ርእያ ፡ እንዘ ፡ ትበኪ ፡ ውእቱ ፡ ጻድቅ ፡ በከየ ፡ ምስሌ ሃ ፡ ወይቤላ ፤ ተአምኒኑ ፡ በአብ ፡ ወወልድ ፡ ወመንፈስ : ቅዱስ " ወትቤሎ ፤ እወ ፡ አአምን ፡ ቀዲሙ ፡ ነበርኩ ፡ በአሚነ ፡ አብ ፡ ወወልድ ፡ ወመንፈስ ፡ ቅዱ *ስ* ፡ ወወለትየኒ ፡ ነበረት ፡ እንዘ ፡ ትትሴፈዎ ፡ ለክርስቶስ ፥ ወለሊሃ ፡ ሐፀየት ርእሳ ፡ ለመንግሥተ ፡ ሰማያት ። ወይቤላ ፤ አማንኑ ፡ ዘትብሊ ። ወትቤሎ ፤ እወ ፡ አማን ፡ እግዚእየ ። ወይቤላ ፤ አይቴ ፡ ሀለወት ፡ ወለትኪ ፡ ውስተ ፡** [Page 15] **ብሔርኪኑ ፡ አው ፡ ዝየኑ:ሀለወት ። ወትቤሎ ፤ ኢትክል ፡ መጺአ ፡ ዝየ ፧ ወ መኑ ፡ ይክል ፡ አምጽኦታ ። መዋቅሕተኒ ፡ ትሰብር ፡ ወትሬሲ ፡ ከመ ፡ ሣዕር ። ወይቤላ ፡ ቅዱስ ፡ ይስሓቅ ፤ ተገሐሢ ፡ እስከ ፡ እጼውዐኪ ። ወወፅአት ፡ ይእቲ ብእሲት ፡ ወውእቱሰ ተንሥአ ፡ ወሰፍሐ ፡ እዴሁ ፡ ውስተ ፡ ሰማይ ፡ ወሜጠ ፡ ገጾ ፡ መንገለ ፡ ምሥራቅ ፡ ወጸላየ ፡ እንዘ ፡ ይብል ፤ እግዚእየ ፡ ኢየሱስ ፡ ክርስ ቶስ ፡ እስእለከ ፡ ወአስተበቍዐከ ፡ አነ ፡ ገብርከ ፡ ኃጥእ ፧ ስምዐኒ ፡ እግዚኦ ፡ ጸሎትየ ፡ ወስእለትየ ፡ ዘሰማዕከ ፡ ጸሎቶ ፡ ለጴጥሮስ : በሀገረ ፡ ልዳ ፡ ሶበ ፡ ረከቦ ፡ ለኤንያ ፡ እንዘ ፡ ይሰክብ ፡ ውስተ ፡ ዐራተ ፡ መፃጕዕ o ፡ ወይቤሎ ፤ ተን ሥእ ፡ ኤንያ : ተሣሀለከ ፡ እግዚአብሔር ፡ ተንሥእ ፡ ወንሣእ ፡ ወጾር ፡ ዐራተከ ። ወተንሥአ ፡ ሶቤሃ ፡ ወነሥአ ፡ ዐራቶ ፡ ወሖረ ። ወበከመ ፡ ሰማዕኮሙ ፡ ጸሎ ቶሙ ፡ ለአርዳኢከ ፡ ዘሰበኩ ፡ ለብሔሮሙ ፡ ወሊተኒ ፡ ለገብርከ ፡ ስምዐኒ ፡ ጸሎ ትየ ፡ ዘሰአልኩ ፡ ኀቤከ ፡ ስድድ ፡ እግዚኦ ፡ እምላዕሌሃ ፡ መንፈስ ፡ ድያብሎስ ፡ ወምላእ ፡ ላዕሌሃ ፡ መንፈስ ፡ ቅዱስ ፡ ዘበልዐት ፡ ሥጋከ ፡ ወስትየት : ደመከ ፡ እስመ ፡ ለከ ፡ ስብሓት ፡ ወአኰቴት ፡ ወሰጊድ ፡ ወተጋንዮ ፡ ምስለ ፡ አቡከ ፡ ሰማያዊ ፡ ወመንፈስ ፡ ቅዱስ ፡ ማሕየዊ ፡ ላዓለመ ፡ ዓለም ፡ አሜን ። ወእንዘ ፡ ይጼሊ ፡ ቅዱስ ፡ ከመዝ አስተርአዮ ፡ እግዚእነ ፡ ኢየሱስ ፡ ክርስቶስ ፡ በአም ሳላ ፡ ወሬዛ ፡ ዘሠናይ ፡ ራእዩ ፡ ወይቤሎ ፤ ሰላም ፡ ለከ ፡ ኦፍቁርየ ፡ ይስሓቅ ፡ ተሰምዐ ፡ ጸሎትከ ፡ ወስእላትከ ፡ ምንተ ፡ እግበር ፡ ለከ ፡ ትፈቅድ ። ወይቤሎ ፤ እግዚእየ ፡ አርኢ ፡ ኀይለከ ፡ ላዕለ ፡ ዲያብሎስ ፡ ዘአሕመማ ፡ ለአመትከ ፡ ወፈን ዎ ፡ ለሚካኤል ፡ ከመ ፡ ያምጽኣ ፡ ለይእቲ ፡ ወለት ፡ እምሀገራ ። ወእንዘ ፡ ይት ናገር ፡ ምስለ ፡ መድኅን ፡ አምጽኣ ፡ ለይእቲ ፡ ወለት : ሚካኤል ፡ ወጸውዓ ፡ ቅ ዱስ ፡ ለይእቲ ፡ ወለት : ወሖረት ፡ ወቦአት ፡ ኀቤሁ : ወእግዚእሰ ፡ ምስለ ፡ ሚካኤል ፡ ተሰወሩ ፡ እምኔሆሙ ፡ ወረከበታ ፡ ይእቲ ፡ ብእሲት ፡ ለወለታ ፡ ቀዊማ ፡ ቅድሜሁ ፡ ለቅዱስ ፡ ይስሓቅ ። ወሶበ ፡ ርእየታ ፡ ለወለታ ፡ አንከረት ወተደመት ፡ ወአስተዐጸበት ፡ ወሰገደት ፡ ኀበ ፡ እገሪሁ ፡ ለቅዱስ ፡ ይስሓቅ፡ ወትቤሎ ፤ እግዚአብሔርኑ፡አንተ፡ ወሚመ ፡ ወልዱ ፡ ለእግዚአብሔር ፡ ወጳራቅ ሊጦስኑ አንተ ፧ ወእምሠላስቲሆሙ ፡ መኑ ፡ አንተ ። ወይቤላ ፡ ቅዱስ ፤ አንሰ ኢኮንኩ ፡ ኪያሆሙ ፡ አላ ፡ ገብሮሙ ፡ ላ፫ ፡ አስማት ። ወተመይጠ ፡ ኀበ ፡ ይእ ቲ ፡ ወለት ፡ ወዐተባ ፡ በትእምርተ ፡ መስቀል ፡ ወወፅአ ፡ ሰይጣን ፡ በአምሳለ ወሬዛ : ጸሊም ፡ ራእዩ ፡ ወቆሙ ፡ ፬ ፡ በእመት ። ወሶበ ፡ ወፅአ ፡ ውእቱ ፡ ጋኔን ፡ እኩይ ፡ ወወድቀት ፡ ታሕተ ፡ እገሪሁ ፡ ለቅዱስ ፡ ይስሓቅ፡ ወኮነት ከመ ፡ በድን ። ወሶበ ፡ ርእየታ ፡ እማ ፡ በከየት ፡ ብካየ ፡ መሪረ ። ወይቤላ ፡** [Page 16] **ቅዱስ ፡ ይስሓቅ ፤ ኢትብክዪ ፡ ብእሲቶ ። ወተንሥአ ፡ ቅዱስ ፡ ይስሓቅ : ወ አኀዘ ፡ ርእሳ ፡ ለይእቲ ፡ ወለት ፡ ወይቤላ ፤ ጣቢታ ፡ ተንሥኢ ። ወተንሥአት ይእቲ ፡ ወለት : ሶቤሃ ፡ ወከሠተት ፡ አዕይንቲሃ ፡ ወርእየቶ ፡ ለቅዱስ ፡ ይስሓቅ ፡ ወርእየታኒ ፡ ለእማኒ ፡ ወገደፈታ ፡ ነፍሳ : ኀበ ፡ እገሪሁ ፡ ለቅዱስ ፡ ወይቤሎ ፡ ቅዱስ ፡ ለውእቱ ፡ ሰይጣን ፤ እምአይቴ ፡ አንተ ። ወይቤሎ ፡ ሰይጣን ፤ እምሰ ራዊተ ፡ ሌጌዎን : አነ ። ወይቤሎ ፡ ቅዱስ ፤ በእንተ ፡ ምንት ፡ አኀዝካ ፡ ለዛቲ ፡ ወለት ። ወይቤሎ ፡ ጸላኤ ፡ ሠናያት ፤ ፀረፈት : ላዕሌየ ፡ በዝ ፡ ግብር ፡ አኀዝ ክዋ ። ወይቤሎ ፡ ቅዱስ ፤ ምንተ : ብሂላ ፡ ፀረፈት ፡ ላዕሌከ ። ወይቤሎ ፤ ኦአባ ፡ እንዘ ፡ አኀልፍ ፡ በየውሀትየ ፡ ወይእቲ ፡ ረከበተኒ ፡ እንዘ ፡ ትወፅእ ፡ እምቤታ ወፀረፈት ፡ ላዕሌየ ፡ እንዘ ፡ ትብል ፧ እምአይቴ ፡ መጻእከ ፡ ኦጸሊም ፡ ጸላኤ ሠናያት ፧ ወበእንተዝ ፡ ግብር : አኀዝክዋ ። ወይቤሎ ፡ ቅዱስ ፡ ይስሓቅ ፤ ኦርጉም ፡ ያኅስርከ ፡ እግዚአብሔር ፧ ወሑር ፡ ውስተ ፡ ገሃነም ፡ ኀበ ፡ ሀሎ ፡ አ ቡከ ፡ ጸላኤ ሠናያት ፡ ኀበ ፡ ብካይ፡ወሐቄ ስነን ፡ ኀበ ፡ ጸፍፌ ፡ ጽልመት ። ወአጥመቃ ፡ በስመ ፡ አብ ፡ ወወልድ ፡ ወመንፈስ : ቅዱስ : ወይቤላ ፤ ንሥኢ ወለትየ ፡ ወእትዊ ፡ ውስተ ፡ ሀገርኪ ። ወትቤሎ ፤ ኢይትከሀለኒ ፡ በዊእ ውስተ : ሀገርየ : አነ ፡ ወወለትየ ፡ ንመውት ፡ ምስሌከ ፡ ዘአሕየውከ ፡ በጸ ሎትከ ፡ ኢንትፈለጥ ፡ እምኔከ ። ወይቤላ ፤ ሑሪ ፡ እትዊ ፡ በሰላም ፡ ወእግ ዚእነ ፡ ኢየሱስ ፡ ክርስቶስ ፡ የሀሉ ፡ ምስሌኪ ። ወተባረካ ፡ እምኔሁ ፡ ወሖራ ፡ ውስተ ፡ ሀገሮን ። ወኵሎሙ ፡ ሰብአ ፡ ሀገር ፡ አንከሩ : ሶበ ፡ ርእይዋ ፡ ለይእቲ ፡ ወለት ። ወቅዱስኒ ፡ ይስሓቅ ፡ ነበረ ፡ እንዘ ፡ ይገብር ፡ ተኣምረ ፡ ወመንክረ ። ወኵሉ ፡ ዘገብረ ፡ ተኣምራተ ፡ ወመንክራተ ፡ ቅዱስ ፡ ይስሓቅ ፡ ሶበ ፡ ተጽሕፈ ፡ በበ ፡ ፩ ፡ እመ ፡ ኢያገምሮ ፡ ብዙኀ ፡ ክርታስ ። በጸሎቱ ወበስእላቱ ፡ ያድኅን ፡ ለኵልነ ፡ አሜን ።**

**16. ፮ : ወኮነ ፡ አሐተ ፡ ዕለተ ፡ እንዘ ፡ ይነብር ፡ ቅዱስ ፡ ይስሓቅ : ወመጽኡ ፡ ኀቤሁ : ፪ ፡ ቅዱሳን ፡ ወተአምኅዎ ፡ በአምኃ ፡ ቅዱሳት ፡ ወነበሩ ፡ ምስሌሁ ፡ እንዘ ፡ ይትናዘዙ ፡ እምኔሁ ፡ ወነገሮው ፡ ነገረ ፡ በቍዔት ። ወፈጺሞሙ ፡ ትካ ዞሙ ፡ ተሰናአልዎ ፡ ከመ ፡ ይሑሩ ፡ ውስተ ፡ ሀገሮሙ ፡ ወይቤሎሙ ፡ ቅዱስ ጽንሑኒ ፡ ንስቲተ ። ወአብአሙ ፡ ውስተ ፡ ማኅደሩ ፡ ወነሥአ ፡ መብልዐ ወመስቴ ፡ ወወሀቦሙ ፡ ወይቤልዎ ፤ በእንተ ፡ ፍቅር ፡ ንጥዐም ። ወይቤሎሙ ፤ ይኩን ፡ በከመ ፡ ትቤሉ ፡ አኀዊየ ። ወረፈቁ ፡ ወበልዑ ፡ ወሰትዩ ፡ ኅዳጠ ፡ ወወፅኡ ፡ እንዘ ፡ የአኵትዎ ፡ ለእግዚአብሔር ። ወሖሩ ፡ ውስተ ፡ ሀገሮሙ : ወቅዱስሰ ፡ ይስሓቅ ፡ ኢጥዕመ ፡ እምውእቱ ፡ መብልዕ ። ወሶበ ፡ ኮነ ፡ ሰርክ ፡ ይቤሎሙ ፡ ዐቃቢ ፡ ዘቤተ ፡ ክርስቲያን ፤ ናሁ ፡ ይስሓቅ ፡ መስሐ ፡ ምስለ : መነ** [Page 17] **ኮሳት ። ወይቤ ፡ ፩ ፡ እምልኡካነ ፡ ቤተ ፡ ክርስቲያን ፤ ይጼውዕዎ ፡ ለይስሓቅ ፡ ከመ ፡ ይሥራዕ ፡ ቍርባነ ። ወጸውዕዎ ፡ ለቅዱስ ፡ ይስሓቅ ፡ ወይቤልዎ ፤ ነዓ ፡ ኀበ ፡ ቤተ ፡ ክርስቲያን ፡ እስመ ፡ ናሁ ፡ አልቦ ፡ ዘያቄርብ ፡ ቍርባነ ። ወአኀዘ ይሥራዕ ፡ ወአውረዱ ፡ ሎቱ : መላእክት ፡ እምሰማይ ፡ ልብሰሂ ፡ ወንዋየ ፡ ቅድሳትሂ ፡ ሥሩዐ ። ወፈጺሞ ፡ ቍርባነ ፡ አተወ ፡ ውስተ ፡ ማኅደሩ ። ወሖሩ ፪ ፡ ኀበ ፡ ቅዱስ ጰንጠሌዎን ፡ ወይቤልዎ ፤ ይስሓቅስ፡ መሲሖ ፡ ገብረ ፡ ቍርባነ ። ወአውሥኦሙ ፡ ቅዱስ ፡ ጰንጠሌዎን ፤ አሚንኑ ፡ ከመዝ ፡ ዘትቤሉ ። ወይቤልዎ፤ እወ ፡ አማን ። ወይቤሎሙ 3 ፤ ትምሕሉኑ ፡ በአብ ፡ ወወልድ ፡ ወመንፈስ ፡ ቅዱስ ። ወይቤልዎ ፤ እወ ፡ ንምሕል ፡ በአብ ፡ ወወልድ ፡ ወመንፈስ ፡ ቅዱስ : በአስኬማከሂ ፡ ቅድስት ፡ ንምሕል ። ወይቤሎሙ ፤ በሉ ፡ መሐሉ ። ወአኀዙ ፡ ይምሐሉ ። ወሶበ ፡ ሰምዐ ፡ ዘንተ ፡ ሐዘነ ፡ ወበከየ ፡ ወለአከ ፡ ኀበ ፡ ቅዱስ ፡ ይስሓቅ ፡ እንዘ ፡ ይብል ፤ ኦወልድየ ፡ ነዓአ ፡ ንትራከብ ፡ እስመ ፡ ብ ዙኅ ፡ ነገር ፡ ዘእትናገር ፡ ምስሌከ ፡ ወንትራከብ ፡ በፍኖት ። ወበጽሑ ፡ ልኡካ ን ፡ ወነገርዎ ፡ ለቅዱስ ፡ ይስሓቅ ፡ ወይቤሎሙ ፤ ኦሆ ። ወእምዝ ፡ በሳኒታ ፡ ተንሥአ ፡ ወሖረ ፡ ወብዙኃን ፡ ሕዝብ ፡ ወመነኮሳት : ተለውዎ ። ወተራከቡ ፡ ክልኤሆሙ ፡ በፍኖት ፡ ወተአምኁ ፡ በአምኃ ፡ መንፈሳዊ ፡ ወነበሩ ፡ ክልኤሆ ሙ ፡ በፍኖት ፡ እንዘ ፡ ይትናገሩ ፡ ነገረ ፡ በቍዔት ፡ ወይቤሎ ፡ ቅዱስ ፡ ጰንጠ ሌዎን ፤ ኦወልድየ ፡ ይስሓቅ ፡ ዕጹብ ፡ ወመድምም ፡ ነገር ፡ ብየ ፡ ምስሌከ ። ወይቤሎ ፡ ቅዱስ ፡ ይስሓቅ ፤ በል ፡ አባ ፡ ክቡር ። ወይቤሎ ፡ ቅዱስ ፡ አባ ጰንጠሌዎን ፤ ይሰስሉ ፡ እምኔነ ፡ እሉ ፡ ሰብእ ። ወይቤሎ ፡ ቅዱስ ፡ ይስሓቅ ፤ አኮ ፡ ሰብእ ፡ ባሕቲቶሙ ፡ አላ ፡ ዕፀወ ፡ ገዳምኒ ፡ ወአእባንኒ ይሰስሉ ፡ ለነ ። ወሶበ ፡ ይቤ ፡ ከመዝ : ሰሰሉ ፡ ዕፀውኒ ፡ ወአእባንኒ ፡ እምኀበ ፡ ሀለዉ ፡ ቡሩካ ን ፡ መጠነ ፡ ፭ ፡ ምዕራፍ ። ወሶበ ፡ ርእየ ፡ ቅዱስ ፡ አባ ፡ ጰንጠሌዎን ፡ ተንሥ አ ፡ ወሰገደ ፡ ሎቱ ፡ ወአኀዘ ፡ ርእሶ ፡ ወሰዐሞ ፡ ወይቤሎ ፤ አባ ፡ ክቡር ፡ ገረ ምከኒ ። ወበእንተዝ ፡ ተሰምየ ፡ ገሪማ ። ወይቤሎ ፡ ቅዱስ ፡ አባ ፡ ገሪማ ፡ ኦአ ባ ፡ ክቡር ፡ በምንት ፡ ጸዋዕከኒ ፡ ወአይዳዕከኒ ፧ ምንት ፡ ውእቱ ፡ ነገሩ ። ወይቤ ሎ : ቅዱስ ፡ አባ ፡ ጰንጠሌዎን ፡ ለአባ ፡ ገሪማ ፤ እስመ ፡ ኀይለ ፡ እግዚአብሔር ፡ ሀሎ ፡ ምስሌከ 7 ። ሰማዕኩ ፡ ፪ ፡ ዕደወ ፡ እንዘ ፡ ያስተዋድዩከ ። ወይቤሎ ፤ አይ ድዐኒኬ ፡ ምንት ፡ ውእቱ ፡ ነገሩ ። ወይቤሎ ፡ አባ ፡ ጰንጠሌዎን ፤ በሊዐከአ ፡ ምስላ ፡ አኀው : ቀደስከ ፡ ቍርባነ ። ወነገሮ ፡ አባ ፡ ገሪማ ፡ ኵሎ ፡ ዘኮነ ፡ ላዕ ሌሁ ፡ እምጥንቱ ፡ እስከ ፡ ተፍጻሜቱ ፡ ወሶበ ፡ ሰምዐ ፡ ቅዱስ ፡ ጰንጠሌዎን ፡ ረገሞሙ ፡ ለእሙንቱ ፡ ዕደው ፡ እንዘ ፡ ይብል ፤ ውጉዛነ ፡ ኩኑ ፡ በአፈ ፡ አብ ፡ ወወልድ ፡ ወመንፈስ ፡ ቅዱስ ፡ ወበአፈ ፡ እግዝእትነ ፡ ማርያም ፡ ወበአፈ : ጻ** [Page 18] **ድቃን ፡ ወሰማዕት ። ወጸርኁ፡ ኵሎሙ ፡ ሰማያዊያን ፡ ወምድራዊያን ፡ እንዘ ይብሉ ፤ አሜን ፡ ወአሜን ፡ ለይኩን ። ወይቤሎ ፡ አባ ፡ ጰንጠሌዎን ፡ ለአባ ገሪማ ፤ ጸሎትከ ፡ ወበረከትከ : ተሀሉ : ምስሌየ ። ወውእቱኒ ፡ ይቤሎ ፤ በጸሎ ትከ ፡ ተማኅፀንኩ ፡ ኦአባ ፡ ክቡር ፡ ወአተዉ ፡ ውስተ ፡ ማኅደሮሙ ፡ ሰላመ : ተውሂቦሙ ። ወበጸሎቱ ፡ ለቅዱስ ፡ አባ ፡ ገሪማ ፡ ያድኅነነ ፡ እምሲኦል : ሠርም፡ለዓለመ ፡ ዓለም ፡ አሜን ፡፤፡**

**17. ፯፡ ወእምዝ ፡ ኮነ ፡ አሐተ ፡ ዕለተ ፡ እንዘ ፡ ይጽሕፍ ፡ ነቢሮ ፡ ቃለ ፡ መለ ኮት ፡ በጽሐ ፡ ሱላሜ ፡ ዘ፲ወ፪ ፡ ሰዓተ ፡ ዕለት ፡ አመ ፡ የዐርብ ፡ ፀሓይ ፡ ተንሥአ ፡ ከመ ፡ ይጸሊ ፡ ወቀጸባ : ለፀሓይ ፡ ወቆመት ፡ መጠነ ፡ ፫ ፡ ሰዓት ፡ ወፈጺሞ ፡ ጸሎቶ ፡ ዐረበት ፡ ሶቤሃ ። ወአእኰቶ ፡ ለእግዚአብሔር ፡ ዘአርአየ ፡ መንክረ ፡ በላዕለ ፡ ቅዱሳኒሁ ፡፤፡**

**18. ፰ ፡ ወሀሎ ፡ ፩ ፡ አድግ ፡ ተባዕታይ ፡ ዘይትለአኮ ፡ ለአባ ፡ ገሪማ ፡ ወይጽ ዕን ፡ ወንጌሎ ፡ ወስርናዮ፡ መጠነ ፡ ፲ ፡ መሳፍር ፡ ወሚካኤል ፡ ወገብርኤል ፡ ይመርሕዎ ፡ ወያበጽሕዎ ፡ ኀበ ፡ መካኑ ፡ ለቅዱስ ፡ ቂርቆስ ። ወያበጽሕዎ ወትረ ፡ በበ፪ ፡ አውራኅ ፡ እምዓመት ፡ እስከ ፡ ዓመት ። ወነበረ ፡ ከመዝ ፡ እንዘ ፡ ይትለአኮ ፡ ፲ወ፯ ፡ ዓመተ ፡ ወሶበ ፡ በጽሐ ፡ ያበልዕዎ ፡ ኅብስተ ፡ ወሰመዮ ፡ ስሞ ፡ ገብረ ፡ ቂርቆስ ። ወእንዘ ፡ ሀሎ ፡ ከመዝ ይትለአክ ፡ ሐመ ፡ ዐቢየ ፡ ሕማመ ፡ ውእቱ ፡ አድግ ፡ ወሞተ ፡ እንዘ ፡ ኢያአምርዎ ፡ ወአስ ተርአዮ ፡ ቂርቆስ ፡ ለ፩ : ቀሲስ ፡ ወይቤሎ ፤ ተንሥእ ፡ ወአብኦ ፡ ወቅብሮ ፡ ለውእቱ ፡ አድግ ፡ በኀበ ፡ ሞተ ። ወአብእዎ ፡ ወቀበርዎ ፡ ህየ ፡ አመ ፡ ፳ወ፯ ፡ ለጥር ። ወሰሚዖ ፡ አባ ፡ ገሪማ ፡ ዘንተ ፡ በከየ ፡ ብካየ ፡ መሪረ ። ወዐ ቢይ ፡ ተኣምሪሁ ፡ ለአባ ፡ ገሪማ ። ወኮነ ፡ አሐተ ፡ ዕለተ ፡ እንዘ ፡ ይጽሕፍ ነቢሮ ፡ ታሕተ ፡ ምጽላለ ፡ ዕፀው ፡ ወተፍአ ፡ ምራቆ ፡ ላዕለ ፡ ዐቢይ ፡ እብን ፡ ወኮነ ፡ ማየ ፡ ሕይወት ፡ ወብዙኃን ፡ ሕሙማን ፡ ሶበ ፡ ይትቀብኡ ፡ ይትፈ ወሱ ። ወከማሁ ፡ ለነኒ ፡ ይፈውሰነ ፡ እምሕማመ : ኀጢአት : ለዓለመ ዓለም ፡ አሜን ፡፤፡**

**19. ፱ ፡ ስምዑ ፡ ካዕበ ፡ ተኣምረ ፡ ዐቢየ ። እንዘ ፡ የኀልፍ ፡ ቅዱስ ፡ አባ ገሪ ማ ፡ ፩ ፡ ዕለተ ፡ ርእየ ፡ እለ ፡ የሐርሱ ፡ በሰንበተ ፡ ክርስቲያን ፡ ወይቤሎሙ ፤ ኦርጉማን ፡ ሰብእ ፡ ለምንት ፡ ከመዝ ፡ ትገብሩ ፡ በሰንበተ ፡ ክርስቲያን ። ወፀ ረፉ ፡ ላዕሌሁ ፡ ዐቢየ ፡ ፅርፈተ ፡ ዘኢይደሉ ፡ ተናግሮ ፡ ወዘበጥዎ ፡ ዐቢየ ፡ ዝ ብጠተ ፡ ኀቢሮሙ ፡ ወረገሞሙ ፡ እንዘ ፡ ይብል ፤ ኩኑ ፡ ርጉማነ ፡ ወውስተ ሀገርክሙ ፡ ይፍረይ ፡ ስርናይ ፡ ወኢትጥዐምዎ ፡ እምኔሁ፡ ወኢምንተኒ ፡ ሣዕረ ፡ ጕንት ፡ ይኩን ፡ ሲሳይክሙ ፡ ወልብስክሙሂ ፡ ይኩን ፡ ልሕጸ ፡ *ዕፅ* ፡ ወቤተ ፡** [Page 19] **ክርስቲያኒክሙኒ ፡ ኢይትፈጸም ፡ ሐኒጾታ ፡ ወአዋልዲክሙኒ ፡ ኢይትሐፀያ : ወኢይትዋሰባ ደናግል ፡ ወፄዋክሙኒ ፡ ይኩን ፡ በከ ፡ ወእንስሳከሙኒ ይኩኑ፡ ለባዕድ ፡ በከመ ፡ ሰዐርክምዋ ፡ ከማሁኒ ፡ ይሰዐር ፡ መርገምክሙ ፡ እስከ ፡ ለዓ ለመ ፡ ዓለም ፡ ወለትውልደ ፡ ትውልድ ፡ ወኢይትፈጸም ፡ ነገርክሙ ፡ በሉ ፡ ጊዜ ፡ ዘእንበላ ፡ ይዕርብ ፡ ፀሓይ ፡ ኢይጥዐሙ ፡ እከለ ፡ በሰንበት ፡ ወኢይኅበር ፡ መሥዋዕትክሙ ፡ ምስለ ፡ መሥዋዕተ ፡ አግዓዚ ፡ ወይኩን ፡ መሥዋዕትክሙ ፡ ከመ ፡ መሥዋዕተ ፡ ሮም ። ወዘንተ ፡ ብሂሎ ፡ ነሥአ ፡ ማየ ፡ ወተሐጽበ ፡ እደ ዊሁ ፡ ወነጽሖ ፡ ውስተ ፡ ሀገሮሙ ፡ በከመ ፡ ይቤ ፡ እግዚእነ ፡ በወንጌል ፤ ጸበልክሙኒ ፡ ዘተለወኒ ፡ እምሀገርክሙ ፡ ንነግፍ ፡ ለክሙ ።**

**20. ወዘንተ ፡ ኵሎ ፡ ተኣምረ ፡ ሰሚዖ ፡ ገብረ ፡ መስቀል ፡ ንጉሥ፡ ሖረ ፡ ኀቤ ሁ ፡ እንዘ ፡ ሀሎ ፡ ኀበ : ደብረ ፡ መደራ ፡ እንተ ፡ ስማ ፡ ቤተ ፡ መስቀል ፡ ወ ሰገደ ፡ ታሕተ ፡ እገሪሁ ፡ ወአስተብቍዖ ፡ ከመ ፡ ይባርክ ፡ ላዕለ ፡ መንግሥቱ ወይቤሎ ፡ ቅዱስ ፤ ይባርክ ፡ ላዕሌከ ፡ ወላዕለ ፡ መንግሥትከ ፡ ዘአጽንዐ ፡ መን ግሥቶ ፡ ለቈስጠንጢኖስ ፡ ዘኀሠሠ : ዕፀ ፡ መስቀሉ ፡ ለክርስቶስ ፡ ወዘባረከሙ ፡ ለሕፃናት ፡ ወአንበሮሙ ፡ ውስተ ፡ ሕፅኑ ፡ ወይቤ ፡ ዘመጠነዝ ፡ ሕፃን ፡ ዘተወ ከፈ ፡ በስምየ ፡ ኪያየ : ተወከፈ፧ ያብዝኅ ፡ ለከ ፡ ዘርአከ ፡ እለ ፡ እምድኅሬከ ፡ ወያግርር ፡ ፀረከ ፡ ታሕተ ፡ እገሪከ ። ወወሀቦ ፡ አምኃ ፡ ብዙኅ ፡ ወይቤሎ ፤ አይቴ ፡ አሐንጽ ፡ ለከ ፡ ቤተ ፡ ክርስቲያን ። ወተንሥአ ፡ ቅዱስ ፡ ወጸለየ ፡ ወርእየ ፡ እንዘ ፡ ይወርድ ፡ ብርሃን ፡ ዐቢይ ፡ ኀበ ፡ ይእቲ ፡ ምድር ። ወይቤሎ ፤ ዝየ ፡ ይደሉ ፡ ከመ ፡ ትሕንጽ ፡ ሊተ ። ወአዘዘ ፡ ንጉሥ ፡ ከመ ፡ ያምጽኡ ፡ ዕፀ ዊሃ ፡ ወእበኒሃ · ጽኑዓነ : ሐራ ። ወተጋብኡ ፡ ኀቤሃ ፡ ጠቢባን : ወላባውያን እላ ፡ የአምሩ ፡ ሐኒጸ ፡ ወገብሩ ፡ ዕፀዊሃ ፡ በትእምርተ ፡ መስቀል ፡ ወውስተ መሰረታቲሃኒ፡ ወገብሩ 2 ፡ አልባሰ ፡ ውስተ ፡ ሠረገላሃ ፡ በእንተ ፡ ዕበዩ ፡ ወከ ብሩ ፡ ለአባ ፡ ገሪማ ፡ ወፈጸመ ፡ ሐኒጾታ ፡ በዕፀው፡ ወበአእባን ፡ ወኀጺን ወይቤ ፡ ንጉሥ ፤ በእንተ ፡ ዕበዩ ፡ ለአባ ፡ ገሪማ ፡ ዘርሱይ በግርማ ፡ ፈጸምኩ ፡ ዘንተ ፡ ደብተራ ። ወወሀበ ፡ ምድረ ፡ ጣፋ ፡ ቈላሃ ፡ ወደጒዓሃ ፡ ዕፀዊሃ : ወሣዕራ : ወ ማያ ፡ ወኵሎ ፡ ዘይትወሀብ ፡ ላቲ ፡ ለቤተ ፡ ነጋሢ ፡ ከመ ፡ ይኩኖሙ ፡ ሲሳ ዮሙ : ለመነኮሳት ፡ ምስላ ፡ አባ ፡ ምኔቶሙ ፡ ከመ ፡ ይግበሩ ፡ ተዝካሮ ፡ ለአባ ፡** [Page 20] **ገሪማ ፡ ወወሀበ ፡ ዐድዋሃ ፡ ኀበ ፡ አጕየየ ፡ ዕፀወ ፡ ገዳም ፡ ምሳሕ ፡ ወስብዔቶ ፡ እስከ ፡ ማየ ፡ ልሕኵት ። ወአውገዘ ፡ ንጉሥ ፡ ገብረ ፡ መስቀል ፡ ከመ ፡ ኢይ ባእ ፡ ላዕሌሆን ፡ ኢመኰንን ፡ ወኢቃለ፡ ንጉሥ ። ወይቤ ፤ ከማሁ ፡ ይግበሩ ፡ እለ ፡ እምድኅሬየ ። ወካዕበ ፡ ይቤ ፤ አዕበይናሃ ፡ ወአክበርናሃ ፡ እምእለ ፡ ቀዳማሃ ፡ ወደኃራሃ ፡ በእንተ ፡ ዘወረደ ፡ ቃለ ፡ አብ ፡ ላዕሌሃ ፡ ወቃለ እግዚአብ ሔር ፡ እግዚእነ ፡ ኢየሱስ ፡ ክርስቶስ 3 ፡ ወሚካኤል ፡ ወገብርኤል ፡ ይትናገሩ ፡ ምስሌሁ ፡ ወይእቲ ፡ ደብር ፡ ተመሰላት ፡ ከመ ፡ ደብረ ፡ ሲና ፡ ወከመ ፡ ደብረ ታቦር ፡ ወከመ ፡ ፈለገ ፡ ዮርዳኖስ ፡ በእንተ ፡ ቃለ ፡ እግዚአብሔር ፡ ዘወረደ ፡ ላዕሌሃ ። በጸሎቱ ፡ ለአባ ፡ ገሪማ ፡ ይምሐረነ ፡ እግዚአብሔር ፡ ወይስረይ ፡ ኀ ጢአተነ ፡ ለዓለም ፡ አሜን ፡፤፡**

**21. ፲ ፡ ወ ኮነ ፡ አሐተ ፡ ዕለተ ፡ ነሥአ ፡ ሐረገ ፡ ወይን ፡ ወተከላ ፡ ታሕተ ኰነህ ፡ ውስተ ፡ ምሥራቃ ፡ ለይእቲ ፡ ቤተ ፡ ክርስቲያን ፡ ወበቈላ ፡ ሶቤሃ ፡ በይእቲ ዕለት ፡ ወፈርየት ፡ ወአዕረጋ ፡ ለመሥዋዕት ። ወይወርድ ፡ ብርሃን በውስቴታ ፡ ወባረከ ፡ ላዕሌሃ ፡ ብእሴ ፡ እግዚአብሔር ። ወእምዝ ፡ ተጋብኡ ፡ ሰብእ ፡ ብዙኃን ፡ ሰሚዖሙ ፡ ኂሩቶ ፡ ወተምህሩ ፡ እምኔሁ ፡ ነገረ ፡ በቍዔት ወያለብሶሙ ፡ አስኬማ : ንጹሐ ፡ ወኮነ ፡ አባ ፡ ገሪማ ፡ ከመ ፡ እንጦንስ ፡ ወመ ቃርስ ፡ ከዋክብተ ፡ ብርሃን ፡ ወኮኑ ፡ ፵ ፡ ማኅበር ፡ ወለላማኅበሩ ፡ ፻ወ፶ ፡ ወ ሠርዐ ፡ ሎሙ ፡ ሥርዐተ ፡ ቀኖና ፡ ዘይደሉ ፡ ለምንኵስና ፡ ከመ ፡ ኢያጽርዑ 7 ፡ ጸሎተ ፡ መዓልተ ፡ ወሌሊተ ፡፤፡**

**22. ፲ወ፩ ፡ ወአሐተ ፡ ዕለተ ፡ ወረደ ፡ ውስተ ፡ ሕፅነ ፡ ደብር ፡ ወባረከ ፡ በትእ ምርተ ፡ መስቀል ፡ ክቡር ፡ ወአውፅአ ፡ ማየ ፡ እምኰነህ ፡ ወበህየ ፡ ወረቀ ፡ ም ራቆ ፡ ውስተ ፡ ኰነህ ። ወይቤ ፤ ይኩን ፡ ፈውስ ፡ ለኵሉ ፡ ዘይትቀባእ ፡ በር ትዕት ፡ ሃይማኖት ። ወኮነ ፡ ካዕበ ፡ እንዘ ፡ ይጽሕፍ ፡ ወድቀ : ብርዕ ፡ ወበ ቈለ ፡ ሶቤሃ ፡ ወአንከሩ ፡ ሕዝብ ፡ ወሰብሕዎ ፡ ለእግዚአብሔር ፡ ዘአርአየ መንክራቲሁ ፡ በላዕለ ፡ ቅዱሳኒሁ ፡ ገባርያነ ፡ ሥምረቱ ። ወነገርዎ ፡ ለንጉሥ ፡ ገብረ ፡ መስቀል ፡ ተኣምረ ፡ ብፁዕ ፡ አባ ፡ ገሪማ ። አስተባረኮ ፡ ንጉሥ ፡ ወሰገደ ፡ ሎቱ ፡ ወስማ ፡ ለይእቲ ፡ ሀገር ፡ አተሬት ፡ ወወሀቦ ፡ ይእተ ፡ ሀገረ፡ ኀበ ፡ ገብረ ፡ ተኣምረ ፡ ወጊባትሂ ፡ ወእለ ፡ ምስሌሃ ፡ ፯ ፡ አህጉረ ፡ ከመ ፡ ይግ በሩ ፡ ተዝካሮ ፡ ለአባ ፡ ገሪማ ፡ ወለገብረ ፡ መስቀል ፡ ለመካነ ፡ መደራ ።**

**23. ፲መ፪፡ ወአሐተ ፡ ዕለተ ፡ እንዘ ፡ የኀልፍ ፡ አባ ፡ ገሪማ ፡ ምስለ ፡ አባ** [Page 21] **ይምአታ ፡ ማእከለ ፡ ፪ ፡ አድባር ፡ አጽደፈ ፡ ላዕሌሆሙ ፡ ጸላኤ ፡ ሠናያት ዐቢየ : እብነ ፡ ወባረከ : ሶቤሃ ፡ አባ ፡ ገሪማ ፡ ወቆመት ፡ ይእቲ ፡ እብን ፡ ወሀ ለወት ፡ እስከ ፡ ዮም ። ወለአከ ፡ ኀቤሁ ፡ ቅዱስ ፡ ጰንጠሌዎን ፡ እንዘ ፡ ይብል ፤ ኦወልድየ ፡ ነዓአ ፡ ንትራከብ ፡ እምቅድመ : ትፃእ ፡ ነፍስነ ፡ እምሥጋነ ። ወሶበ ፡ ተራከቡ ፡ ክልኤሆሙ ፡ ጻድቃን ፡ ተሓቀፉ ፡ በበይናቲሆሙ ፡ ወተናገሩ ፡ ዕበያቲሁ ፡ ለእግዚአብሔር ። ወነገሮ ፡ ዘከመ ፡ ዘበጥዎ ፡ ወይቤሎ ፤ ተዐገሥ ፡ ኦወልድየ ፡ ኢሰማዕከኑ ፡ ዘከመ ፡ ዘበጥዎ ፡ ለክርስቶስ ፡ ወአዕረቅዎ ፡ ልብሶ ፡ ተዐገሥ : ኦወልድየ ፡ ዝንቱ ፡ ተግሣጽ ፡ ዐቢይ ፡ ውእቱ ፡ በመንግሥተ ሰማያት ። ወተጋብኡ ፡ እሙንቱ ፡ ቅዱሳን ፡ እለ ፡ ነበሩ ፡ ቀዲሙ ፡ አመ ፡ ፳ : ለየካቲት ዘውስተ ፡ ድራረ ጾም ። ወነበሩ እስከ ፡ ይትፌጸም ፡ በዓላ ፡ ፋሲካ ። ወእምዝ ፡ ተሓቀፉ፡ በበይናቲሆሙ ፡ ወበከዩ ፡ ብካየ ፡ መሪረ ፡ እንዘ ፡ ይብሉ ፤ ኢንትራከብ፡ ዳግመ ፡ በዝ፡ ዓለም ፡ ዘእንበላ ፡ በመንግሥተ ሰማያት ። ወዘንተ ብሂሎሙ ፡ ገብኡ ፡ ውስተ ፡ ማኅደሮሙ ፡ እንዘ ፡ የአዙትዎ ፡ ለእግዚአብሔር ። ወላቀሲስ ፡ አባ ፡ ገሪማ ፡ ሠምረ ፡ ዕጣኖ ፡ ከመ ፡ ዕጣነ ፡ አሮን ፡ ወዘካርያስ ፡ ወመሥዋዕቶ ፡ ከመ ፡ መሥዋዕተ : አቤል ፡ ጻድቅ ። ለእመ ፡ ኢዖደ ፡ አባ ፡ ገሪ ማ : ለኢትዮጵያ ፡ እምኮነት ፡ ዕልውተ ።**

**24. ወእምዝ ፡ ለቅዱስ ፡ አባ ፡ ገሪማ ፡ አስተርአዮ መድኅን ፡ አመ ፡ ፲ወ፯ : ለ ሰኔ ፡ ወይቤሎ ፤ ሰላም ፡ ላከ ፡ ኦፍቁርየ ፡ አባ ፡ ገሪማ ። ናሁ ፡ ተሰምዐ ፡ ጸሎ ትከ ፡ ወስእለትከ ፧ ወመጻእኩ ፡ ኀቤከ ፡ ከመ ፡ አስተፈሥሐከ ፡ ወይእዜኒ ፡ አፍልሰከ ፡ እምጻማ ፡ ውስተ ፡ ዕረፍት ፡ በእንተ ፡ ዘመነንከ ፡ ምድራዊተ ፡ መን ግሥተ ፡ አነ ፡ እሁበከ ፡ መንግሥተ ፡ ሰማያት ፡ ዘኢይበሊ ፡ ወዘኢይማስን ። ወህየንተ ፡ ዘመነንከ ፡ ቀጠንተ ፡ አልባስ : ዘወርቅ ፡ አነ ፡ አለብůከ ፡ አልባሰ ፡ ዘኢይበሊ ። ህየንተ ፡ ዘመነንከ ፡ ሀገረከ ፡ አነ ፡ እሁበከ ፡ ኢየሩሳሌምሃ ፡ ሰማያ ዊተ ። ዘገብረ ፡ ተዝካረ ፡ ወዘተአመነ ፡ በጸሎትከ ፡ አነ ፡ እሁቦ ፡ ሞገሰ ፡ በቅድመ : ሰማያዊያን ፡ ወምድራዊያን ፡ ወአወርሶ ፡ በመንግሥተ ፡ ሰማያት ወዘአጽሐፈ : መጽሐፈ ፡ ገድልከ ፡ ወዘጸሐፎ ፡ ወዘተርጐሞ ፡ አነ ፡ እጽሕፍ ፡ ስሞሙ ፡ ውስተ ፡ መጽሐፈ ፡ ሕይወት ፡ ዘአብልዐ ፡ ርኁባነ ፡ ወዘአስተየ ጽሙኣነ ፡ በዕለተ ፡ ተዝካርከ ፡ አነ ፡ አበልዖሙ ፡ ኅብስተ ፡ ሕይወት ፡ ወአስ ትዮሙ ፡ ጽዋዐ ፡ ሕይወት ፡ ዘኢይነፅፍ ፡ ወዘጸለየ ፡ በዕለተ ፡ ተዝካርከ፡ አነ አሰምዖ ፡ ማኅሌተ ፡ ዘሊቃነ ፡ መላእክት ፡ መንፈሳዊያን ፡ ወዘአምስሐ ፡ ነዳያነ ወምስኪናነ ፡ አነ ፡ አመስሖ ፡ ውስተ ፡ ቀዳሚት ፡ ምሳሕ ፡ ዘ፲፻ ፡ ዓመት ፡ አመ : እነግሥ ፡ ምስለ ጻድቃን ፡ ወሰማዕት ። ወዘያለብስ ፡ ዕሩቀ ፡ በዕለተ ፡ ተዝካ ርከ ፡ አነ ፡ አላብሶ ፡ ልብስ ፡ ሄዴር ፡ ዘኢገብሮ ፡ እደ ፡ ሰብእ 5 ። ወዘሂ ፡ ጻመ** [Page 22] **ወ : ወጽህቀ ፡ በእንተ ፡ መጽሐፈ ፡ ገድልከ ፡ አነ ፡ አስተፌሥሖ ፡ በመንግሥ ትየ ፡ አመ : ትወፅእ ፡ ነፍሱ ፡ እምሥጋሁ : ኢያቀርቦሙ ፡ ኀቤሁ : መላእክተ ፡ ጽልመት ፡ አላ ፡ አመጽእ ፡ ወአቀውም ፡ ምስሌሁ ፡ ላመላእክተ ፡ ብርሃን ። ወ ዘሂ ፡ ሐነጸ ፡ ቤተ ፡ ክርስቲያንከ ፡ አነ ፡ እሁቦ ፡ ፲ወ፯ ፡ መካነ ፡ ብርሃን ፡ ወለ ዘሂ ፡ አንበሮ ፡ ውስተ ፡ ቤቱ ፡ ለዝንቱ ፡ መጽሐፍ ፡ ኢይበውእ ፡ ሕማመ ፡ ብድ ብድ ፡ ወጻማ ፡ ወኢሞተ ፡ ሰብእ ፡ ወኢሞተ ፡ ላህም ፡ ወኢጥፍአተ ፡ እክል ። ወዘአንበቦ ፡ ለዝንቱ ፡ መጽሐፍ ፡ በልብ : ጥቡዕ ፡ ወዘሰምዖ ፡ ዘእንበለ ፡ ሀኬት አነ ፡ አድኅኖ ፡ እምኵሉ ፡ ምንዳቤ ፡ ወሕማም ፡ ወደዌ ፡ ዕጹብ ፡ ወዘያበውእ ፡ መባአ ፡ አው ፡ ዕጣነ ፡ ወቅብአ ፡ አነ ፡ አበውኦ ፡ ውስተ ፡ መንግሥትየ ። ወንጉ ሥሂ ፡ ዘይሁብ › ቀጠንተ ፡ አልባስ ፡ ለቤተ ፡ ክርስቲያንከ ፡ ወዘያከብር ፡ መካ ነከ ፡ አነ ፡ አከብሮ ፡ በመንግሥትየ ፡ ወእጼግዎ ፡ ግረተ ፡ ፀር ፡ ወዳኅና ፡ ወሰ ላመ ፡ ምስለ ፡ መኳንንቲሁ ። ወሶበ ፡ ተናገሮ ፡ እግዚአብሔር ፡ ለአባ ፡ ገሪማ ወይቤሎ ፡ ብእሲ ፡ ጻድቅ ፡ ለመድኅን ፤ ዘንተ ፡ ኵሎ ፡ ዘወሀብከኒ ፡ ይትአኰት ወይሴባሕ ፡ ስምከ ፡ ዘገብረ ፡ ተዝካርየ ፡ ወዘአጽሐፈ ፡ መጽሐፈ ፡ ገድልየ ፡ ወ ዘአምነ ፡ በጸሎትየ ፡ እስከ ፡ እስፍንቱ ትውልድ ትምሕሮ ሎቱ ። ወይቤሎ ፡ መድኅን ፤ እስከ ፡ ፲ወ፪ ፡ ትውልድ ፡ መሐልኩ ፡ ለከ ። ወይቤሎ ፡ ጻድቅ ፡ ለመ ድኅን ፤ ውሉድሰ ፡ ለእመ ፡ አልቦቱ ። ወይቤሎ ፡ መድኅን ፤ ወለእመ አልቦቱ ውሉደ ፡ አነ ፡ እሁቦ ፡ ፲ወ፪ ፡ ምክዕቢተ ፡ ወዓዲ ፡ ዐቢየ ፡ ብስራተ ፡ እነግረከ ወጽላሎተ ፡ ሞትሂ ፡ ኢይቀርበከ ። ወዘንተ ፡ ብሂሎ ፡ ወሀቦ ፡ ሰላመ ፡ ወዐርገ ፡ ውስተ ፡ ሰማያት ፡ በዐቢይ ፡ ስብሐት ። ወቅዱስሰ ፡ አባ ገሪማ ፡ ተፈሥሐ ፡ ዐቢየ ፡ ፍሥሓ ። ወሶበ ፡ ጸብሐ ፡ ይቤሎሙ ለአኀው ፤ ሰላም ፡ ለክሙ ፡ ኦአጎ ዊየ ፡ ቅዱሳን : እምይእዜሰ ፡ ኢትሬእዩኒ ፡ በሥጋ ። ወሶበ ፡ ሰምዑ ፡ አኀው ፡ በከዩ ፡ ብካየ ፡ መሪረ ። ወይቤልዎ ፤ ለመኑ ፡ ተነድገነ ። ወይቤሎሙ ፤ አንሰ አሐውር ፡ ኀበ ፡ ክርስቶስ ፡ አምላኪየ ፡ ወለክሙኒ ፡ አኀድገሙ ፡ ኀበ ፡ እግዚ አብሔር ፡ ዑቁ ፡ ወግበሩ ፡ ዘአዘዝኩክሙ ። ወዘንተ ፡ ብሂሎ ፡ ተሰወረ ፡ እምኔ ሆሙ ፡ ወኢርእይዎ፡ ዳግመ ፡ ወፈጸመ ፡ ገድሎ ፡ አመ ፡ ፲ወ፯ ፡ ለወርኀ ፡ ሰኔ ። ጸሎቱ ፡ ወበረከቱ ፡ ተሀሉ ፡ ምስሌነ ፡ ወትዕቀበነ ፡ ለኵልነ ፡ ለዓለመ ፡ ዓለም ፡ አሜን ። ወሶበ ፡ ተፈጸመ ፡ ወተሰወረ እምኔሆሙ ፡ ተዘከሩ ፡ ዘሠርዐ ፡ ሎሙ ፡ በከመ ፡ ሥርዐቱ ፡ ለአባ ፡ ሲኖዳ ፡ ኢይቀርብ ፡ ቍርባነ ፡ ዓላማዌ ፡ ወኢይቀድስ ዘእንበለ ፡ ዘተኀርየ ፡ እመነኮሳት ፡ ወሐዘኑ ፡ ወበከዩ ፡ በእንተ ፡ ዘተፈልጠ ፡ እምኔሆሙ ፡ ወየአክሉ ፡ ኈልቆሙ ፡ ለእሙንቱ ፡ መነኮሳት ፡ ፷፻ ፰ ወይቤ ፡ ፩ እምኔሆሙ ፤ ርኢኩ ፡ አንሰ ፡ አኀውየ ፡ ወአርአየኒ እግዚአብሔር ፡ ዘከመ ፡ ይቄ ድስ ፡ ዓመት ፡ ፪ ፡ ትመዘብር ፡ መካንነ ፡ ቅድስት ፡ እንተ ፡ ቀደሰ ፡ እግዚእነ ፡ ምስለ ፡ መላእክቲሁ ፡ በእንተ ፡ ፍቅሩ ፡ ለአባ ፡ ገሪማ ፡ ወይነብሩ ፡ ህየ ፡ ሕዝበ ፡ ጠዋያን ፡ ወዐማፂያን ፡ ወይመሥጡ ፡ ነዳያነ ፡ ወምስኪናነ ፡ ወሎሙሰ ፡** [Page 23] **ጽኑሕ ፡ ደይኖሙ ። ወይእዜኒ ፡ ንስአሎ ፡ ለእግዚእነ ፡ ያድኅነነ ፡ እመዐቱ ፡ ወይክፍለነ እመንግሥቱ ፡ በትንብልናሃ ፡ ለእግዝእትነ ፡ ማርያም ፡ ወላዲተ አምላክ በሚካኤል ወበገብርኤል ፡ ሊቃነ ፡ መላእክት ፡ ወብፁዕ ፡ አባ ፡ ገሪማ ፡ ዘይሰድድ ፡ አጋንንተ ፡ ወአውረደ ፡ በረከቶ ፡ ውስተ ፡ ዛቲ ፡ መካን ፡ ወበጸሎተ ፡ ኵሎሙ ፡ ቅዱሳን ፡ ወሰማዕት ፡ ይክፍለነ ፡ ለኵልነ ፡ ዘበሰማያት ፡ መንግሥተ ወርስተ ።**

**25. ስብሐት ፡ ለአብ ፡ ዘኀረዮ ፡ ለአባ ፡ ገሪማ ፡ ወቀደሶ ፡ እምከርሠ : እሙ ፡ ከመ ፡ ዮሐንስ ፡ ወኤርምያስ ፡ ወሰጊድ ፡ ለወልድ ፡ ዘወሀቦ : ስልጣነ ፡ ከመ ፡ አርዳኢሁ ፡ ቅዱሳን ፡ ወሰደዶሙ ፡ ለመናፍስተ ፡ ርኩሳን ፡ ወአኰቴት ፡ ለመን ፈስ ፡ ቅዱስ ፡ ዘአውረሶ ፡ መንግሥተ ፡ ሰማያት ı ፩ አምላክ ፡ ይእዜኒ ፡ ወ ዘልፈኒ ፡ ወለዓለመ ፡ ዓለም ፡ አሜን ፡፤፡ ፡፤፡ ፡፤፡ ፡፤፡**

**INTERPOLAZIONE AL F. 22 V. E SEGG.del ms. Peterm. II Nachtr., 28 Kön. Bibl. Berlino.**

**ስማዕኬ ፡ እንግርከ ፡ ከከመ ፡ ትጠይቅ ፡ ወትላቡ ፡ ወታኣምር ፡ ኀይሉ ለዝንቱ ፡ ነገር ፡ እስመ ፡ እለ ፡ ይብሉ ፡ ኃሰት ፡ በእንተ ፡ አርዌ ፡ ዘጽሑፍ ፡ ውስተ ፡ ገድሉ ፡ ለአባ ፡ ገሪማ ፡ ኢያእማሮሙ ፡ ወኢላቢዎሙ ፡ መ ጻሕፍት ፡ ዘሀሎ ፡ ጽሑፍ ፡ ውስተ ፡ ገድሉ ፡ ለአባ ፡ ጰንጠሌዎን ፡ ዘይቤ ፡ በ እንተ ፡ ቀዳማዊ ፡ አርዌ : አልቦ ፡ ዘተሰምዐ ፡ ስሞሙ ፡ ለነገሥት ፡ አክሱም ፡ እመንግሥተ ፡ አርዌ ፡ እስከ ፡ ባዜን ፡ ንጉሥ ፡ ዘበመንግሥተ ፡ ዚአሁ : አስ ተርአየ ፡ ክርስቶስ ፡ ንጉሠነ! ውስተ ፡ ዓለም ፡ ወኮኑ ፡ ነገሥት ፡ ፳ወ፭ነገሥት እምበዜን ፡ እስከ ፡ አብርሃ ፡ ወአጽሐ ፡ ከሣትያነ ፡ ብርሃን ፡ ፲ወ፱ነገሥት ። ወኮኑ ፡ ኵሉ ፡ ድሙር ፡ እመንግሥተ ፡ አርዌ ፡ እስከ ፡ አብርሀ ፡ ወአጽብሐ ፡ ኀናጽያኒሃ ፡ ለገበዘ አክሱም ፡ ፵ወ፬ነገሥት ፡ ወዓመታት : ፲፻፬፻፵፬ዓመት መሕረትሂ ፡ በምንት ፡ ወ፶በውስተ ፡ ቀመር ፡ ዲዮቍልጥያኖስ ንጉሥ ። ካዕበ ፡ በእንተ ፡ ዳግማዊ ፡ አርዌ ፡ በከመ ፡ ነገረቶ ፡ ማርያም ፡ ለቶ ማስ ፡ እንዘ ፡ ተዐርግ ፡ ሰማየ ፡ እምአመ ፡ ተሰቀላ ፡ እግዚእየ ፡ ወእግዚእከ እስከ ፡ ዮም ፡ ፲ወ፬ዓመት ፡ ፲ወርኅ ፡ ፳ወ፫ዕለት ፡ ወይቤላ ፡ እግዚእነ ፡ መሐ**

## Page 24

**ልኩ ፡ ለኪ ፡ ኦማርያም ፡ እምየ ፡ ኢየሱስ ፡ ቃል ፡ ዘኢይኄሱ ፡ ከመ ፡ አልቦ ፡ ዘይመስለኪ : ኢበሰማይ ፡ ወኢበምድር ፡ እስመ ፡ ፱አውራኅ ፡ ጾርከኒ ፡ በከር ሥኪ ፡ ወ፩ዓመት ፡ በዘበንኪ ፡ ሰኣልኒ ፡ ዘትፈቅዲ ፡ ወትቤሎ ፡ ሀበኒ ፡ አ ሐቲ : ሀገር ፡ ዓሥራተ ፡ የ ፡ ወይቤላ ፡ አዜብ ፡ ይኩንኪ ፡ ወትቤሎ ፡ ክር ስቲያንኑ : ወይቤላ ፡ ኒ ፡ ይእዜሰ ፡ ኢኮኑ ፡ ክርስቲያን : አላ ፡ ከመ ፡ አእባን እሙንቱ ፡ ወይሰግዱ ፡ ለአርዌ ፡ ወእምድኅረዝ ፡ ይከውኑ ፡ ክርስቲያን ፡ ወይ ባርክ ፡ እምነቶሙ : በስምየ ፡ ከመ : ፀሐይ ፡ ወያሐንጹ ፡ ቤተ ፡ ክርስቲያን ፡ ዐቢይ ፡ በስምየ ፡ መካን ፡ ኃበ ፡ ይሰመይ ፡ አክሱም ። ወእሙንቱ ፡ ያወፍ ዩኒ ፡ ሃይማኖተ ፡ አመ ፡ ምጽአትየ ፡ ወዘንተ ፡ ብሂሎ ፡ አወፈየኒ ለገብርኤል ፡ ወአብአኒ ፡ ኢየሩሳሌም ፡ ሰማያዊት ። ወበህየ : ረከብኩ : አስ ማተ ፡ ኵሎሙ ፡ ጻድቃን ፡ እምአዳም ፡ እስከ ፡ ኅልቀተ ፡ ዓለም ፡ ወመልከዐ ገጾሙ ፡ ሥፁል፡ በህየ ፡ እለ ፡ ተወለዱሂ ፡ ወእለ ፡ ሀለዎሙ ፡ ይትወ ለዱ ፡ ይሴብሑ ፡ ወይብሉ ፡ ቅዱስ ፡ ቅዱስ ፡ ቅዱስ ፡ እግዚአብሔር ፡ ዘፈጠ ረነ ፡ ለሕይወት ፡ ዘለዓለም ። ወካዕበ ፡ እነግር ፡ ዘነገሮ መልአከ ፡ በደብረ ኮሬብ ፡ በእንተ ፡ ነገሥት ፡ አክሱም ፡ ወኮነ ፡ ኈልቆሙ ፡ እምአብርሃ ወአጽብሐ ፡ እስከ ፡ አልዓሚድ : ፱ዓመታት ፡ ዘነግሡ ፡ ፻ወ፫ዓመት ፡ ወአው ራኅ ፡ ወበመንግሥተ ፡ አልዓሚድ : ወፀኡ ፡ እሉ ፡ ቅዱሳን ፡ ወእምአልዓሚድ እስከ ፡ ሣልስ ፡ መንግሥተ ፡ አርዌ ፡ ወኮነ ፡ ዓመታቲሁ ፡ ፸ወ፮አውራኅ ፡ ወ፯ ዕለት ፡ ወ፮ነገሥት ፡ ወነበሩ ፡ ከመዝ ፡ እንዘ ፡ ይጼልዩ ፡ ፵ማዓልተ ፡ ወጝሌሊተ ፡ ወኢይጥዕሙ ፡ እክላ ፡ ወማየ ፡ ዘእንበለ ፡ በ፪ሰናብት ፡ ወ etc**